Mwasumululwa olw’Ekisa kya Katonda eky’Ensusso—Abaruumi 6:14 | Ogw’Okusoma\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Czech Sign Language Dangme Danish Digor Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Ekibi tekirina kubafuga, kubanga . . . mufugibwa ekisa eky’ensusso.”—BAR. 6:14.\nENNYIMBA: 2, 61\nEkinunulo kyoleka kitya ekisa kya Katonda eky’ensusso?\nTuyinza tutya okuba ‘abafu ku bikwata ku kibi’?\nLwaki ekisa eky’ensusso Katonda kye yatulaga kyanditukubirizza okwewala ebibi eby’amaanyi n’ebyo ebitali bya maanyi?\n1, 2. Lwaki ebyo ebiri mu Abaruumi 5:12 bikulu nnyo eri Abajulirwa ba Yakuwa?\nSINGA obadde osabiddwa okunokolayo ebyawandiikibwa Abajulirwa ba Yakuwa bye batera okukozesa, byawandiikibwa ki bye wandyogeddeko? Kyandiba nti wandyogedde ku Abaruumi 5:12? Lowooza ku mirundi gy’okozesezza ekyawandiikibwa ekyo. Kigamba nti: “Okuyitira mu muntu omu ekibi kyayingira mu nsi, okufa ne kuyitira mu kibi, okufa ne kubuna ku bantu bonna kubanga bonna baayonoona.”\n2 Olunyiriri olwo lukozesebwa emirundi egiwerako mu katabo Kiki Ddala Baibuli Ky’Eyigiriza? Bw’oba okozesa akatabo ako okusomesa abaana bo oba abantu abalala, mujja kusoma Abaruumi 5:12 nga muyiga ku kigendererwa kya Katonda eri ensi, ku kinunulo, ne ku mbeera y’abafu mu ssuula eya 3, 5, ne 6. Naye olowooza ebyo ebiri mu Abaruumi 5:12 bikwata bitya ku nkolagana yo ne Yakuwa, ku bikolwa byo, ne ku ssuubi ly’olina erikwata ku biseera eby’omu maaso?\n3. Bwe kituuka ku kibi, kiki kye tusaanidde okumanya?\n3 Ffenna twasikira ekibi era tusobya buli lunaku. Naye Katonda ajjukira nti tuli nfuufu, era mwetegefu okutulaga ekisa. (Zab. 103:13, 14) Mu ssaala gye yawa ng’ekyokulabirako, Yesu yatugamba tusabe Katonda nti: “Otusonyiwe ebibi byaffe.” (Luk. 11:2-4) N’olwekyo, Yakuwa bw’amala okutusonyiwa, tetusaanidde kumalira birowoozo byaffe ku nsobi z’aba amaze okutusonyiwa. Kyokka kituganyula nnyo bwe tulowooza ku ngeri Katonda gy’asobola okutusonyiwamu n’engeri gye yatusonyiwamu.\nTWASONYIYIBWA OLW’EKISA EKY’ENSUSSO\n4, 5. (a) Kiki ekisobola okutuyamba okutegeera obulungi ebigambo ebiri mu Abaruumi 5:12? (b) “Ekisa eky’ensusso” ekyogerwako mu Abaruumi 3:24 kye ki?\n4 Waliwo ebintu ebikulu bye tuyigira mu nnyiriri eziriraanye ebigambo Pawulo bye yayogera mu Abaruumi 5:12. Ennyiriri ezo zituyamba okumanya engeri Yakuwa gy’asobola okutusonyiwamu. Mu ssuula 3, tusoma nti: “Bonna baayonoona . . . , era baaweebwa buwa ekirabo eky’okuyitibwa abatuukirivu olw’ekisa kye eky’ensusso era baasumululwa ekinunulo Kristo Yesu kye yasasula.” (Bar. 3:23, 24) Pawulo yali ategeeza ki bwe yayogera ku ‘kisa eky’ensusso’? Okusinziira ku kitabo ekimu, ekigambo ky’Oluyonaani Pawulo kye yakozesa kitegeeza “okulaga abalala ekisa nga tosuubira kusasulwa.” Ekisa ekyo baba tebakikoleredde era kiba tekibagwanira.\n5 Omusajja omuyivu ayitibwa John Parkhurst yagamba nti: “[Mu Bayibuli ekigambo ekyo eky’Oluyonaani] bwe kikozesebwa ku Katonda oba ku Yesu, kiba kitegeeza ekisa Katonda ne Yesu kye baalaga abantu okusobola okubanunula okuva mu kibi, wadde ng’ekisa ekyo baali tebagwana kukiragibwa.” N’olwekyo, kituukirawo okuba nti mu Nkyusa ey’Ensi Empya ekigambo ekyo kivvuunulwa nga “ekisa eky’ensusso.” Naye Katonda yatulaga atya ekisa eky’ensusso? Era ekyo kikwata kitya ku biseera byaffe eby’omu maaso ne ku nkolagana yaffe ne Yakuwa? Ka tulabe.\n6. Ekisa kya Katonda eky’ensusso kiganyula kitya abantu?\n6 Ekibi n’okufa ‘byayingira mu nsi’ okuyitira mu “muntu omu” Adamu. Bwe kityo “olw’ekibi ky’omuntu omu okufa kwafuga nga kabaka.” Pawulo yagamba nti: “Ekisa [kya Katonda] eky’ensusso” kyalagibwa “okuyitira mu muntu omu, Yesu Kristo.” (Bar. 5:12, 15, 17) Ekisa kya Katonda eky’ensusso kiviiriddemu abantu emiganyulo mingi. Bayibuli egamba nti: “Obuwulize bw’omuntu omu [Yesu] bujja kuviirako bangi okufuuka abatuukirivu.” Mu butuufu, ekisa kya Katonda eky’ensusso kitutuusa “mu bulamu obutaggwaawo okuyitira mu Yesu Kristo.”—Bar. 5:19, 21.\n7. Lwaki tuyinza okugamba nti Katonda yatulaga ekisa ekitatugwanira bwe yawaayo ekinunulo ku lwaffe?\n7 Yakuwa kyali tekimukakatako kusindika Mwana we ku nsi aweeyo ekinunulo. Ate era, abantu abatatuukiridde baali tebagwana kulagibwa kisa Katonda ne Yesu kye baabalaga bwe bawaayo ekinunulo abantu basobole okusonyiyibwa ebibi. Mu butuufu, okuba nti tusobola okusonyiyibwa ebibi byaffe n’okuba nti tulina essuubi ery’okubeerawo emirembe gyonna, kisa ekitatugwanira. Tulina okweyisa mu ngeri eraga nti tusiima ekisa eky’ensusso Katonda kye yatulaga.\nENGERI GYE TUYINZA OKULAGA NTI TUSIIMA EKISA KYA KATONDA EKY’ENSUSSO\n8. Ndowooza ki enkyamu abamu gye balina ku kukola ebintu ebibi?\n8 Olw’okuba twasikira ekibi okuva ku Adamu, twonoona. Wadde kiri kityo, tetusaanidde kumala gakola bintu bibi nga tulowooza nti Katonda ajja kutulaga ekisa kye eky’ensusso atusonyiwe. Abakristaayo abamu abaaliwo mu kyasa ekyasooka nabo baalina endowooza ng’eyo enkyamu. (Soma Yuda 4.) Tulina okwegendereza, tuleme kuba na ndowooza ng’eyo oba okuleka abalala okugituteekamu.\n9, 10. Pawulo n’Abakristaayo abalala baasumululwa batya okuva mu kibi n’okufa?\n9 Tusaanidde okwewala okugamba nti: ‘Katonda antegeera. Ajja kubuusa amaaso ebikolwa byange ebibi.’ Lwaki tusaanidde okwewala endowooza ng’eyo? Pawulo yagamba Bakristaayo banne nti baali ‘baafa ku bikwata ku kibi.’ (Soma Abaruumi 6:1, 2.) Abakristaayo abo bayinza batya okuba nga ‘baali baafa ku bikwata ku kibi’ ate nga baali bakyali balamu ku nsi?\n10 Ng’asinziira ku kinunulo, Katonda yasonyiwa ebibi bya Pawulo n’Abakristaayo abalala abaaliwo mu kyasa ekyasooka, n’abafukako omwoyo omutukuvu, era n’abalonda okuba abaana be. Bwe kityo, baafuna essuubi ery’okugenda mu ggulu. Bwe bandisigadde nga beesigwa eri Yakuwa, bandifugidde wamu ne Kristo mu ggulu. Kyokka Pawulo yagamba nti Abakristaayo abo baali ‘baafa ku bikwata ku kibi,’ wadde nga baali bakyali balamu era nga baweereza Katonda ku nsi. Pawulo yakozesa ekyokulabirako kya Yesu eyafa mu mubiri era n’azuukizibwa mu mwoyo n’aweebwa obulamu obutasobola kuzikirizibwa mu ggulu. Okufa kwali tekukyalina buyinza ku Yesu. Bwe kityo bwe kyali n’eri Abakristaayo abaafukibwako amafuta, abaali basobola okugamba nti baali “bafu ku bikwata ku kibi” naye nga balamu ku bikwata ku ‘kukola Katonda by’ayagala okuyitira mu Kristo Yesu.’ (Bar. 6:9, 11) Obulamu bwabwe bwali tebukyali nga bwe bwali emabega. Baali tebakyagoberera kwegomba okubi okw’emibiri gyabwe. Baali bafu ku bikwata ku bikolwa byabwe eby’edda.\n11. Mu ngeri ki abo abalina essuubi ery’okubeera ku nsi emirembe gyonna gye ‘baafa ku bikwata ku kibi’?\n11 Ate abo abalina essuubi ery’okubeera ku nsi emirembe gyonna? Bwe baali tebannafuuka Bakristaayo, baakolanga ebintu ebibi, oboolyawo nga n’ebimu tebamanyi nti bibi bya maanyi mu maaso ga Katonda. Baali ‘baddu b’obutali bulongoofu n’obujeemu.’ Tuyinza n’okugamba nti baali “baddu ba kibi.” (Bar. 6:19, 20) Naye bwe baayiga amazima agali mu Bayibuli, baakola enkyukakyuka mu bulamu bwabwe, ne beewaayo eri Katonda, era ne babatizibwa. Okuva olwo babadde bafuba okugondera Katonda okuviira ddala ku mutima. ‘Baggibwa mu buddu bw’ekibi’ ne ‘bafuuka abaddu b’obutuukirivu.’ (Bar. 6:17, 18) N’olwekyo, tusobola okugamba nti nabo ‘baafa ku bikwata ku kibi.’\n12. Kiki buli omu ku ffe ky’alina okusalawo?\n12 Kati lowooza ku bigambo by’omutume Pawulo bino: “Temuleka kibi kweyongera kufuga nga kabaka mu mibiri gyammwe egifa, nga mugondera okwegomba kwagyo.” (Bar. 6:12) Okusinziira ku bigambo ebyo, singa tukola ebintu byonna omubiri gwaffe ogutatuukiridde bye gwagala tuba ‘tulese ekibi okweyongera okutufuga.’ Okuva bwe kiri nti tusobola okuleka ekibi okutufuga oba obutatufuga, buli omu ku ffe asaanidde okwebuuza nti, ‘Kiki ddala kye njagala? Oluusi ndeka okwegomba okubi okuyingira mu birowoozo byange era ne nkukolerako? Ddala ndi mufu ku bikwata ku kibi? Nkola Katonda by’ayagala okuyitira mu Kristo Yesu?’ Bwe tuba nga ddala tusiima ekisa eky’ensusso Katonda ky’atulaze, tetujja kukkiriza kibi kutufuga.\nTUSOBOLA OKULEKERA AWO OKUFUGIBWA EKIBI\n13. Bukakafu ki obulaga nti tusobola okulekera awo okufugibwa ekibi?\n13 Abantu ba Yakuwa baalekera awo okubala ebibala ebibi bye baabalanga nga tebannamanya Katonda, nga tebannamwagala, era nga tebannatandika kumuweereza. Ebimu ku bintu bye baakolanga kati ‘bibakwasa n’ensonyi’ era byandibadde bibaviirako n’okufa. (Bar. 6:21) Naye kati baakyuka. Bwe kityo bwe kyali n’eri Abakristaayo bangi abaali mu Kkolinso. Abamu ku bo baali basinza ebifaananyi, baali benzi, baali balyi ba bisiyaga, baali babbi, era baali batamiivu. Naye ‘baanaazibwa era ne batukuzibwa.’ (1 Kol. 6:9-11) Kirabika n’Abakristaayo abamu mu Rooma nabo bwe batyo bwe baali. Pawulo yabawandiikira ebbaluwa n’abagamba nti: “Temuwaayo mibiri gyammwe eri ekibi okuba eby’okulwanyisa ebitali bya butuukirivu, naye mweweeyo eri Katonda ng’abalamu abaava mu kufa, era emibiri gyammwe mugiweeyo eri Katonda okuba eby’okulwanyisa eby’obutuukirivu.” (Bar. 6:13) Pawulo yali mukakafu nti Abakristaayo abo baali basobola okusigala nga bayonjo mu by’omwoyo, bwe kityo ne basobola okweyongera okuganyulwa mu kisa kya Katonda eky’ensusso.\n14, 15. Kibuuzo ki kye tusaanidde okwebuuza?\n14 Bwe kityo bwe kiri ne leero. Ab’oluganda ne bannyinaffe abamu bayinza okuba nga baali ng’Abakristaayo abaali mu Kkolinso. Naye oluvannyuma lw’okuyiga ebikwata ku Yakuwa baalekayo amakubo gaabwe amabi ne ‘banaazibwa.’ Kyokka ffenna tulina enkyukakyuka ze twakola okusobola okusanyusa Yakuwa. Era tusaanidde okweyongera okukiraga nti tusiima ekisa kya Katonda eky’ensusso. Tulina okuba abamalirivu okulwanyisa okwegomba okubi, tukozese obulamu bwaffe okuweereza Yakuwa.\n15 Tulina okwewala okukola ebibi eby’amaanyi abamu ku abo abaali mu Kkolinso bye baakolanga nga tebannafuuka Bakristaayo. Tetusobola kweyongera kukola bibi ng’ebyo ne tusuubira Yakuwa okutulaga ekisa kye eky’ensusso n’okutusonyiwa. Naye buli omu ku ffe asaanidde okwebuuza nti, ‘Ndi mumalirivu okugondera Katonda okuviira ddala ku mutima nga nfuba okwewala n’okukola ebibi abamu bye batwala ng’ebitali bya maanyi?’—Bar. 6:14, 17.\n16. Tukimanya tutya nti Abakristaayo balina okwewala okukola ebibi eby’amaanyi n’ebitali bya maanyi?\n16 Lowooza ku mutume Pawulo. Yagamba nti: “Ndi wa mubiri era nnatundibwa mu kibi. Kye nkola sikitegeera. Kubanga kye njagala si kye nkola, naye kye saagala kye nkola.” (Bar. 7:14, 15) Kya lwatu nti omutume Pawulo yali takola bibi eby’amaanyi ebyogerwako mu 1 Abakkolinso 6:9-11. Wadde kyali kityo yalaga nti naye yali akola ebibi. Kyokka olw’okuba yali ayagala okusanyusa Yakuwa, yafubanga okwewala okukola ebibi ebyo. (Soma Abaruumi 7:21-23.) Naffe bwe tuba ab’okugondera Katonda okuviira ddala ku mutima, tulina n’okwewala okukola ebibi ebirabika ng’ebitono.\n17. Lwaki osaanidde okuba omwesigwa?\n17 Ng’ekyokulabirako, lowooza ku nsonga y’okuba abeesigwa. Abakristaayo balina okuba abeesigwa. (Soma Engero 14:5; Abeefeso 4:25.) Sitaani “ye kitaawe w’obulimba.” Ate era, Ananiya ne mukyala we baafa olw’okuba baalimba. Tetwagala kukoppa Sitaani n’abantu ng’abo abatali beesigwa. Twewalira ddala okulimba. (Yok. 8:44; Bik. 5:1-11) Mu butuufu bwe tuba abeesigwa, kiba kiraga nti tusiima Katonda olw’ekisa eky’ensusso kye yatulaga.\n18, 19. Bwe tuba ab’okuba abeesigwa, lwaki tetulina kukoma bukomi ku kwewala kulimba butereevu?\n18 Okulimba kwe kwogera ekintu ekitali kituufu. Kyokka, ng’oggyeeko okwewala okulimba obutereevu, Yakuwa alina n’ekintu ekirala ky’ayagala abaweereza be beewale. Yagamba Abayisirayiri nti: “Mubenga batukuvu kubanga nze Yakuwa Katonda wammwe ndi mutukuvu.” Oluvannyuma yababuulira ebimu ku bintu bye baalina okukola okusobola okuba abatukuvu. Yabagamba nti: “Temubbanga era temulimbanga, era tewabangawo n’omu akuusakuusa munne.” (Leev. 19:2, 11) Omuntu asobola okwewala okulimba obutereevu, naye mu bukuusa n’alimba abalala.\nTuli bamalirivu okwewala obulimba n’obukuusa? (Laba akatundu 19)\n19 Ng’ekyokulabirako, omusajja omu asobola okugamba mukama we oba bakozi banne nti enkya tajja kusobola kujja ku mulimu oba nti ajja kukolako kitundu kya lunaku olw’okuba alina okulaba omusawo. Kyokka ayinza okuba ng’agenda kuyitako buyisi ku ddwaliro agule buguzi eddagala, naye ng’ensonga enkulu lwaki tagenda kukola eri nti, alina gy’ayagala okugenda era ng’ayagala asimbule nga bukyali, oba ayinza okuba ng’agenda kwesanyusaamu n’ab’omu maka ge. Kyo kituufu nti aba agenzeeko mu ddwaliro, naye ddala tuyinza okugamba nti abadde mwesigwa? Oba abadde mukuusa? Wayinza n’okuba nga waliwo embeera endala ng’ezo z’oyinza okulowoozaako. Omuntu ayinza okulimba ng’ayagala okwewala okubonerezebwa oba ng’alina by’ayagala okwefunira. Omuntu ne bw’aba nga talimbye butereevu ekyo tekisanyusa Katonda, kubanga Katonda atugamba nti: “Temulimbanga”? Ate era lowooza ku bigambo ebiri mu Abaruumi 6:19, awagamba nti: “Muweeyo emibiri gyammwe okuba abaddu b’obutuukirivu musobole okukola ebikolwa ebitukuvu.”\n20, 21. Ekisa kya Katonda eky’ensusso kyanditukubiriza kwewala ki?\n20 Tukiraga nti tusiima ekisa kya Katonda eky’ensusso nga tetukoma bukomi ku kwewala bibi eby’amaanyi, gamba ng’ebikolwa eby’obugwenyufu, obutamiivu, n’ebirala ebiri ng’ebyo abamu mu Kkolinso bye baakolanga nga tebannafuuka Bakristaayo. Tulina n’okwewala eby’okwesanyusaamu ebirimu ebikolwa eby’obugwenyufu. Bwe tuba ab’okuwaayo emibiri gyaffe okuba abaddu b’obutuukirivu tetujja kukoma bukomi ku kwewala kutamiira, naye era tujja kwewala okunywa ennyo oboolyawo ne tubulako katono okutamiira. Wadde nga kiyinza okutwetaagisa okufuba ennyo okulwanyisa ebikolwa ebyo ebibi; tusobola okuwangula.\n21 Tulina okwewala okukola ebibi eby’amaanyi n’ebibi ebitali bya maanyi. Wadde nga si kyangu kwewalira ddala kukola bintu bibi, okufaananako Pawulo, tulina okufuba okubyewalira ddala. Pawulo yagamba Abakristaayo nti: “Temuleka kibi kweyongera kufuga nga kabaka mu mibiri gyammwe egifa, nga mugondera okwegomba kwagyo.” (Bar. 6:12; 7:18-20) Bwe tufuba okwewala okukola ebibi, ka bibe bya maanyi oba nga si bya maanyi, tuba tulaga nti tusiima ekisa eky’ensusso Katonda kye yatulaga okuyitira mu Kristo.\n22. Mikisa ki abo abalaga nti basiima ekisa kya Katonda eky’ensusso gye bajja okufuna?\n22 Okuyitira mu kisa kya Katonda eky’ensusso, ebibi byaffe byasonyiyibwa era Katonda asobola okwongera okutusonyiwa. N’olwekyo, ka tukirage nti tusiima ekisa kya Katonda eky’ensusso nga twewala okukola ebibi, nga mw’otwalidde n’ebyo abalala bye batwala ng’ebitali bya maanyi. Bwe tukola bwe tutyo, mikisa ki gye tujja okufuna? Pawulo yagamba nti: “Olw’okuba mwaggibwa mu buddu bw’ekibi ne mufuuka abaddu ba Katonda, ekibala kye mubala bwe butukuvu bwammwe, era kituusa mu bulamu obutaggwaawo.”—Bar. 6:22.


Guno gwe mwezi ogutongozebwamu embalu mu Bugisu wonna nga okutongoza embalu kuno kubeera ku kitebe kye by`obuwangwa bya Bugisu e Mudodo.\nBya FAISAL KIZZA\nNaye ku luno omukolo gw'Abagisu guno gutuukidde mu kiseera nga pulezidenti yawera enkung'aana olwa ssennyiga omukambwe ekintu Abagisu kye baasambazze nga bagamba nti omukolo guno gwa buwangwa era mukulu nnyo mu nnono z'Abagisu.\nE Manafa abaserikale ba poliisi baagezezzaako okutangira abantuabatandise okwetegekera emikolo gy'embalu, ku Mmande kyokka olw`obungi bw'abantu baayambalaganye n'abaserikale nga bwe bategeeza nti omukolo gw'embalu balina okugukola nga bajjajja baabwe bwe baagukolanga.\nBaabadde boolekera e Naburesi mu ggombolola y'e Bunabulasale mu district ya Manafa nakyo kifo kya byabuwangwa mu Bugisu gye basookera okutegeka abagenda okusalibwa mu kutongoza embalu ya bonna ebeera ku kiggwa kye mbalu e Mudodo mu district ye Mbale.\nSsinga teyali ssennyiga ebikujjuko by'embalu byandibadde byatandika dda kubanga bamala omwezi mulamba guno ogwa July nga babinuka era bakung'aana okuva e Bulambuli, Sironko, Namisindwa, Bududa, Manafa ne mu masaza g'e Kenya ku lusozi Masaba (Elgon).\nKu mukolo guno ogw'embalu abalenzi kwe bafuukira abasajja era tebabalibwa kuba basajja nga tebannakola mukolo guno.\nTtiayika Rogers nga y'ayogerera poliisi mu nsozi za Elgon yagambye nti bo nga poliisi beetegefu okwang'anga buli ekigezaako okumenya ebiragiro bya gavumenti.\nBye buvuddeko minisita w'ebyobuwangwa n'ennono Peace Mutuuzo bwe yali ayogera ku mbalu yagamba nti ejja kubeerawo naye mu ngeri ya ssaayaansi.\nEjja kutongozebwa nga August 2.


Bukedde Online - 'Abanoga n'okusuubula emmwaanyi embisi baakuweweenyulwa kibooko'\n'Abanoga n'okusuubula emmwaanyi embisi baakuweweenyulwa kibooko'\nBuubuno obulwadde obwasse Al Hajji Issa Kikungwe...\nEyalwala kookolo w'omumimiro asaba buyambi...\nKIBOOKO zigenda kuvaayo okuwewenyula abanaasangibwa nga baanise n'okunoga emmwanyi embisi kuba baviirideko obubbi bw'emmwanyi okweyongera n'okutta omutindo gwazo.\nKamisona wa Poliisi y'ebyobulimi ng'ayogerako eri abalima n'abasunsula emmwaanyi. EKIF: SAMUEL KANYIKE\nBino byayogeddwa omukungu okuva mu kitongole ekivunaanyizibwa ku mutindo gw'emmwanyi ekya UCDA, Alice Nansamba ng'ali e Kasana - Luweero mu lukiiko olwetabiddwaamu abalimi, abasuubuzi n'abasunsula emmwaanyi.\nKino kyaddiridde abalimi okwemulugunya ku babbi abawulula emmwaanyi zaabwe ekiro ne basala n'amatabi ne banogera ebbali nti be bavuddeko bannannyini mmwanyi okusalawo okuzinoga nga mbisi.\nNansamba yagambye nti emmwaanyi erinnya lyazo kibooko n'agamba nti oyo atawuliriza leediyo, kulaba ttivvi na kusoma mpapula z'amawulire ebirabula ku mmwaanyi embisi ne yeekwasa obutamanya mateeka asigale ku kizinga kuba ebiddirira ng'akwatiddwa y'anaamanya.\nYagambye nti agula emmwanyi embisi ye yeeyagalira nga teri amukaka n'ayongerako nti oyo yenna anaakakanyala ne yeefuula nnantagambwako bamulonkome akolweko\nYavumiridde abagula ebimuli ne baseera bannanyini mmwanyi ne babaviirako okuzibba n'abasaba okuva ku nkola eno bategeeragane abalimi babawe kkiro z'emmwaanyi nga zimaze okwanikibwa okusinga okulemera mu nkola y'obubbi gye yagambye nti tekyakola.\nOWA POLIISI Y'OBULIMI AYOGEDDE\nKaminsona avunaanyizibwa ku poliisi y'obulimi, Hillary Odoch yalambuliridde abantu mu mateeka g'emmwanyi amapya kyokka n'anenya abaami abatunda emmwanyi ne batagabana na bakyala na baana baabwe nti nabo baviiddeko okubba emmwanyi.\nYasabye abalimi okussa abakuumi mu nnimiro zaabwe naddala ng'emwaanyi zitandise okwengera bakwate ababbi bakangavvulwe.


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Nekkemiya 2\n1 Awo mu mwezi gwa Nisani mu mwaka ogw’amakumi abiri ku mulembe gwa Kabaka Alutagizerugizi* Alutagizerugizi ye Akaswero, nga bamuleetedde wayini, ne nzirira wayini ne muwa kabaka. Nnali sinakuwalirangako mu maaso ge. 2 Kabaka n’ambuuza nti, “Kiki ekikunakuwazizza otyo ng’omulwadde? Kino si kigambo kirala wabula obuyinike obw’omu mutima.”\n10 Naye Sanubalaati† Sanubalaati ye yali owessaza wa Samaliya. Omukoloni ne Tobiya omukungu Omwamoni bwe baakiwulira, ne banyiiga nnyo bwe baamanya nga waliwo omuntu afuddeyo ku mbeera y’abaana ba Isirayiri.\n13 Ekiro ekyo ne mpita mu Mulyango ogw’omu Kiwonvu‡ Omulyango ogwo gwali ku luuyi olw’ebugwanjuba bwa bbugwe wa Yerusaalemi. ne njolekera Oluzzi olw’Omusege, n’Omulyango ogw’Obusa,§ Omulyango ogw’Obusa gw’omulyango Abayudaaya gwe baagoberangamu ensolo ez’ekiweebwayo, nga bazitwala mu Kiwonvu ky’abaana ba Kinomu (laba 3:13-14; 2Bk 23:10). ne ŋŋenda nga neetegereza bbugwe wa Yerusaalemi eyali amenyeddwa, ne wankaaki waakyo eyayokebwa omuliro. 14 N’oluvannyuma ne neyongerayo eri Omulyango ogw’Oluzzi n’eri Ekidiba kya Kabaka, naye ensolo yange n’eteyinza kuyitawo. 15 Kyennava nserengeta mu kiwonvu ekiro nga ŋŋenda neetegereza bbugwe. Bwe namaliriza ne nkyuka ne nkomawo nga mpitira mu Mulyango ogw’omu Kiwonvu. 16 Abakungu tebaamanya gye nnali ndaze newaakubadde kye nnali nkola; era nnali sinnabuulirako Bayudaaya newaakubadde bakabona, newaakubadde abakungu newaakubadde abakulu, n’abalala abaali bateekwa okukola omulimu.\n*2:1 Alutagizerugizi ye Akaswero\n†2:10 Sanubalaati ye yali owessaza wa Samaliya.\n‡2:13 Omulyango ogwo gwali ku luuyi olw’ebugwanjuba bwa bbugwe wa Yerusaalemi.\n§2:13 Omulyango ogw’Obusa gw’omulyango Abayudaaya gwe baagoberangamu ensolo ez’ekiweebwayo, nga bazitwala mu Kiwonvu ky’abaana ba Kinomu (laba 3:13-14; 2Bk 23:10).


Bukedde Online - Kkooti eragidde Nambooze aweeyo essimu ne kompyuta ye\nEyali Bishop. w'e Moroto afudde\nKkooti egobye omusango gwa Besigye\nGavana w’e Nairobi ayiwaayiwa ssente bamusibye lwa nguzi\nKkooti eragidde Nambooze aweeyo essimu ne kompyuta ye\nBaddereeva abakwata abakazi ku bubina baakugobwa...\nEnnaku 100 eza Okoth Ochola ng’omuduumizi...\nAdded 23rd June 2018\nOmubaka wa Mukono Munisipaali, Betty Nambooze kkooti emulagidde okuwaayo essimu ne kompyuta ye eri poliisi ebyeyambise mu kubuuliriza kwayo. Ekiragiro ekiriko omukono gw’Omulamuzi Jamson K Karemani, kiragira Nambooze okuwaayo kompyuta, essimu n’ebintu ebirala by’akozesa mu mpuliziganya.\nOmulamuzi Karemani ekiragiro yakiyisizza nga June 20, 2018 nga kiggwaako mu nnaku 14 zokka. Erias Lukwago, akulira bannamateeka ba Nambooze yategeezezza nti, ekiragiro kino kyabasobedde kubanga omuntu gwe baakiwadde mulwadde ali ku kitanda ng’ate musibe.\nYagambye nti tayinza kukkiriza Nambooze kufuna kiragiro kino mu mbeera gy’alimu. Lukwago yanokoddeyo ennyingo 27 mu Konsitityusoni ewa omuntu eddembe ku bintu bye okubikuuma nga tewali akkirizibwa kubikeberako nga tamukkirizza.\nEnnyingo 27(1) egamba nti, tewali muntu ajja kukolwako bino: l Okumwaza mu ngeri emenya amateeka, okwaza amaka ge oba ebintu bye; oba abantu abalala okuyingira mu maka ge oba mu nnyumba ye.\nl Tewali muntu ajja kuyingirirwa mu ddembe lye ng’omuntu mu maka ge, ebintu bye, mu mpuliziganya oba ebintu bye ebirala. Wabula omwogezi w’ekitongole ekibuuliriza ku misango mu poliisi, Vincent Ssekate yagambye nti ekiragiro kya kkooti baakiwadde Nambooze nga kiri eri ye okusalawo engeri gy’ayagala okuwaayo ebintu bye baamusabye.\nAyinza okubiwa munnamateeka we n’abibatuusaako. Mu kiseera kino Nambooze ali mu ddwaaliro e Kiruddu gy’ajjanjabirwa oluvannyuma lw’obulwadde okumutabukira ng’ali mu kaduukulu ka poliisi.\nWiiki ewedde poliisi yakutte Nambooze n’emuggalira mu kaduukulu e Naggalama ne bamuggulako omusango gw’okukozesa obubi kompyuta n’awandiika ku kufa kw’abadde omubaka wa Munisipaali ya Arua Ibrahim Abiriga eyakubwa amasasi nga June 8, 2018 okumpi n’amaka ge e Matugga nga mu mmotoka yalimu ne muganda we.\nBetty Nambooze Bakireke,\nAbagambibwa okutta maama wa Ddiifiri Batte bakwatiddwa\nNtege eyabadde atuga Simeo Nsubuga akyawera\nKkooti egobye omusango gwa Besigye...\nKKOOTI etaputa Ssemateeka ewadde Dr. Kiiza Besigye amagezi okugenda mu kkooti ezize oba eri omulamuzi eyamulayiza...\nGavana w’e Nairobi ayiwaayiwa ssente...\nGAVANA w’ekibuga Nairobi e Kenya, Mike Sonko 44, ayiwaayiwa ssente n’okukozesa ebintu ebiriko zaabu gamumyukidde...\nMaama alaajanira omwana we gwe...\nABATUUZE abaakedde ku muyiggo gw’okunoonya omwana wa mutuuze munnaabwe abadde yabula wiiki bbiri, baakubiddwa encukwe...


Nakkumu 3 | Bayibuli ey'Oku Mukutu Gwaffe Ogwa Intaneeti | New World Translation\n“Zisanze ekibuga ekiyiwa omusaayi!” (1-19)\nEnsonga lwaki Nineeve kisaliddwa omusango (1-7)\nNineeve kya kugwa nga No-amoni (8-12)\nMu buli ngeri Nineeve kiteekwa okugwa (13-19)\n3 Zisanze ekibuga ekiyiwa omusaayi. Kijjudde obulimba n’obunyazi,Era tekirekera awo kunyaga! 2 Enkoba ziwulirwa nga zivuga, nnamuziga ziwulirwa nga ziguluba,Embalaasi zifubutuka, n’amagaali gawalabuka. 3 Abeebagazi b’embalaasi, ebitala ebyakaayakana, amafumu agatemagana,Abantu abangi ennyo abattiddwa, era n’entuumu ez’emirambo—Emirambo tegibalika olw’obungi bwagyo. Batambula beesittala ku mirambo. 4 Ekyo kiri bwe kityo olw’ebikolwa bya malaaya ebingi eby’obwamalaaya,Malaaya oyo asikiriza ennyo era omukugu mu by’obulogo,Asuula amawanga mu kyambika olw’ebikolwa bye eby’obwamalaaya n’olw’obulogo bwe. 5 Bw’ati Yakuwa ow’eggye bw’agamba, “Nja kukulwanyisa;*+Nja kukufungula, engoye zo nzizze waggulu ku mutwe gwo,Era nja kuleetera amawanga okulaba obwereere bwo,N’obwakabaka okulaba obuswavu bwo. 6 Nja kukusuulako ebintu ebicaafu,Nkufuule ekintu ekyenyinyaza,Era nja kukufuula ekyerolerwa.+ 7 Buli anaakulaba ajja kukudduka+ era agambe nti,‘Nineeve kyonooneddwa. Ani anaakikwatirwa ekisa?’ Wa gye nnaggya abanaakubudaabuda? 8 Osinga No-amoni*+ ekibuga ekyali okumpi n’obugga obuva ku Kiyira?+ Kyonna kyali kyetooloddwa amazzi,Ng’obugagga bwakyo kibuggya mu nnyanja, era ng’ennyanja ye bbugwe waakyo. 9 Esiyopiya ne Misiri ze zaali ensibuko y’amaanyi gaakyo agataaliko kkomo. Puti+ n’Abalibiya be baakiyambanga.+ 10 Naye nakyo kyagenda mu buwaŋŋanguse,Era kyatwalibwa mu buwambe.+ N’abaana baakyo baabetenterwa mu makoona g’enguudo zonna. Abasajja baakyo ab’ebitiibwa baakubwako akalulu,N’abakulu baakyo bonna baasibibwa empingu. 11 Naawe ojja kutamiira;+Ojja kwekweka. Ojja kuddukira eri omulabe okufuna obukuumi. 12 Ebigo byo byonna biringa emitiini egiriko ebibala ebisooka okwengera,Bwe ginyeenyezebwa, ebibala bigwa mu kamwa k’abalyi baabyo. 13 Laba! Amagye go galinga abakazi mu ggwe. Abalabe bo bajja kuggulirwawo enzigi z’ensi yo. Omuliro gujja kwokya ebisiba by’enzigi zo. 14 Sena amazzi oteeketeeke okuzingiza!+ Nyweza ebigo byo. Genda mu bitoomi, era sambirira ebbumba,Kwata akatiba k’amatoffaali. 15 Ne bwe kinaaba kityo, omuliro gujja kukusaanyaawo. Ekitala kijja kukuzikiriza.+ Bijja kukusaanyaawo ng’enzige ento bwe zikola.+ Yaza omuwendo gwo mube bangi nnyo ng’enzige ento! Yaza omuwendo gwo gube mungi nnyo ng’ogw’enzige. 16 Oyazizza abasuubuzi bo ne baba bangi okusinga emmunyeenye eziri ku ggulu. Enzige ento zeeyubula ne zibuuka ne zigenda. 17 Abakuumi bo balinga enzigeN’abaami bo balinga ekibinja ky’enzige. Zeekukuma mu bikomera eby’amayinja ng’obudde bunnyogovu. Enjuba bw’evaayo nga zibuuka zigenda,Tewaba amanya gye ziraze. 18 Ggwe kabaka wa Bwasuli, abasumba bo babongoota,Abakungu bo basigala mu mayumba gaabwe. Abantu bo basaasaanidde ku nsozi,Era tewali abakuŋŋaanya.+ 19 Tewali kiyinza kukuwonya kabi k’olimu. Ekiwundu kyo si kya kuwona. Bonna abanaawulira ebikufaako bajja kukuba mu ngalo;+Kubanga ani ataabonaabona olw’obukambwe bwo obutaaliko kkomo?”+\n^ Kwe kugamba, Tebesi.


Fille alemeseza Gravity okuddamu okugikwatako, alajjanye mu lwatuFille alemeseza Gravity okuddamu okugikwatako, alajjanye mu lwatu\nAUDIO! Fille alemeseza Gravity okuddamu okugikwatako, alajjanye mu maaso ga kkamera\nGravity omutujju alaze nti muyimbi wanjawulo era y’omu ku basajja abalina omutima okutumbula talenti z’abalala.\nWosomera bino, nga Gravity asobodde okufulumya Kolabo ne Fille Mutoni olutumiddwa Dirty nga luyimba lwa mukwano.\nFille abadde ayongedde okubula mu kisaawe ky’okuyimba wadde muyimbi mulungi era abantu babadde batandiise okumwerabira.\nKigambibwa Fille abadde yafuna obuzibu bw’okunywa ebiragalaragala era abadde akola kyonna ekisoboka okudda mu mbeera kuba mukyala alabika bulungi, mukyala muzadde ate y’omu ku bayimbi abakyala abayimba obulungi.\nWabula mu luyimba Fille eraga nti asazeewo okuddamu okwewa Gravity kuba amwewadde nnyo kyokka bambi asaba okwewala okuddamu okumukola ebibi oba Dirty.\nGravity agamba nti abayimbi balina okukola ebintu ebyenjawulo okutumbula talenti yaabwe n’okuyambagana ku buli nsonga yonna era y’emu ku nsonga lwaki yakubye oluyimba ne Fille.\nFille yali bba wa munnamawulire MC Kats ate yali manejja we wabula oluvanyuma lw’okwawukana ate Kats nagaamba nti ye mulwadde wa siriimu mu lwatu, kiteeberezebwa y’emu ku nsonga lwaki Fille yeyongera okunywa ebiragalaragala olwa situleesi.\nAte mu byobufuzi, Bannakibiina ki Democratic Party (DP) bawagidde ekya bayizi abasoma obusawo okuteeka wansi emirimu gyabwe, okutuusa nga Gavumenti ekoze ku nsonga zaabwe.\nAbayizi bano abasukka mu 1,000 bayambako ku mirimu gy’amalwaliro 42 era olunnaku olw’eggulo ku Mmande nga 17, May, 2021, balangiridde akeddiimo kaabwe olwa Gavumenti okulemwa okuboongeza ku ssente z’akasiimo wakiri obukadde 3 okuva ku mitwalo 75 zebafuna buli mwezi.\nAkulira ekibiina ekibagatta ki Federation of Uganda Medical Interns, Lillian Nabwire, agamba nti bakooye embeera embi era y’emu ku nsonga lwaki abamu ku banaabwe bakola ensobi ku mirimu.\nAte Dr. Nicholas Mukiibi agamba nti ebigenda mu maaso mu ggwanga biraga nti Omukulembeze w’eggwanga Yoweri Kaguta Museveni, akyagaanye okuvaayo ku nsonga z’abasawo okuboongeza ku ssente z’omusaala.\nDr. Mukiibi agamba nti tebalina suubi lyonna kuddayo ku mirimu okutuusa nga Gavumenti ekoze ku nsonga zaabwe.\nWabula ssenkagale w’ekibiina ki DP Nobert Mao agamba nti abayizi batuufu okuteeka wansi ebikola, nga bakooye Gavumenti okubasubiza eby’empewo.\nMao agamba nti buli mukozi wa Gavumenti yenna alina eddembe lye okuteeka wansi ebikola kuba kiyambako okulaga obutali bumativu.\nOkufuna ebirala ebifa mu ggwanga – https://www.facebook.com/GalaxyFm1002/videos/181014497258222


Okukuza olunaku lwa kabuyonjo, Uganda esaasanya buwumbi lwabutaba na kabuyonjo. – CBS FM\nOkukuza olunaku lwa kabuyonjo, Uganda esaasanya buwumbi lwabutaba na kabuyonjo.\nin Amawulire, Features, Health, Opinions\nOlunaku lwa leero Uganda yegasse ku nsi yonna okukuza olunaku lw’okwefumiitiriza ku birungi by’okukozesa kabuyonjo okulwanyisa endwadde n’okutumbula obuyonjo.\nUganda buli mwaka efiirwa obuwumbi bwa shilling za 150 mu kujanjaba endwadde eziva ku butabeera na kabuyonjo, ng’abantu basaasanya embitambi buli webasanze ekiretera endwadde eziva ku buligo okweyongera naddala ekiddukano ky’omusaayi.\nOkunoonyereza okukoleddwa ekitongole ekinoonyereza ku mbeera z’abantu ki Community Integrated Development Initiative CIDI kulaze nti mu Kampala ne Wakiso abantu ebitundu 64% tebalina kabuyonjo zisaanidde, ekiviiriddeko abantu okusaasaanya embitambi neggweera mu nzizi omuva amazzi abantu gebakozesa mu maka.\nOkunoonyereza kwe kumu kulaze nti mu Kampala ne Wakiso enzizi ebitundu 90% zijjuddemu obukyafu obutagambika, nga buva ku zikabuyonjo ezizimbibwa mu nkola etatuukiridde.\nSsenkulu wékitongole ki CIDI mu Uganda Hellen Kasujja asinzidde Mutungo mu kujaguza olunaku luno , naasaba gavumenti ebeeko kyekola ku kubunyisa zikaabuyonjo ez’omulembe mu bifo omubeera abantu abangi, omuli Obutale,amasomero, amasinzizo ne ku Nguudo zi mwasa njala nébifo ebirala.\nHellen Kasujja agamba nti ne kabuyonjo ez’ebinnya naddala mu bitundu eby’ebibuga nti zisaanidde zidibizibwe bazimbe ezikozesa amazzi nti kubanga ez’ebinnya zonoonya amazzi abantu gebakozesa.\nOmwaka gwa 2018 wegwatuukira, nga Uganda abantu ebitundu 79% bebaalina kabuyonjo mu maka gabwe, ebitundu 11% nga bakozesa ku z’abaliraanwa, ate ebitundu 10 % nga beyambira webasanze naddala mu nsiko, mu myala n’abalala mu buveera n’emikebe gyebakasuka buli webasanze.\nOkusiziira ku ministry y’eby’obulamu, abantu bagezezzaako okuzimba zi kabuyonjo, era nga basuubira nti omwaka 2030 gunaaba tegunatuuka Uganda ejjakuba etuuse ku bitundu 100% ng’abantu bonna balina kabuyonjo, ng’emu ku nteekateeka y’ebiruubirirwa by’ensi yonna ebyenkulakulala bwerambikiddwa (SDG 6) .\nAlipoota ya ministry era eraga nti ekitundu kye Karamoja kyekikyasinga omuwendo omunene ogw’abantu abatakozesa kabuyonjo ng’abasinga beyambira mu nsiko.\nEkitundu ky’obukiika ddyo bwa Uganda ng’obalaamiriza odda ebugwanjuba (south-western Uganda) bebasinga okubeera ne kabuyonjo, nebaddirirwa Teso.\nMinistry eraga nti ebitundu bya Buganda bikyalimu amaka mangi agatalina kabuyonjo naddala mu district ye Wakiso, Mityana ne Mukono.


Bukedde Online - Muzaale abaana ab'omukisa -Msgr. Katende\nMuzaale abaana ab'omukisa -Msgr. Katende\nNEBANDA: Ddereva we ayogedde byonna ebyaliwo nga tannafa\n'Bbeeyi y'ennyama tejja kupaala'\nAdded 23rd December 2012\nOLUSOZI Nalumunye lwawuunye Omulangira David Wasajja muto wa Kabaka Ronald Mutebi, bw’abadde ayanjulwa omuzaana Marion Nankya 24, mu maka g’abakadde be Mathias Nsubuga omubaka wa Palamenti owa Bukoto South e Nalumunye.\nOmulangira yawerekeddwaako abantu 150 abakulembeddwaamu Katikkiro wa Buganda J.B Walusimbi ne munnamakolero James Mulwana abadde omwegezi w’abako ate Katikkiro n’akulembera abagenyi. Abagagga b’omu Kampala bo baakulembeddwaamu omugagga Godfrey Kirumira era abadde ssentebe w’emikolo gino.\nBaasoose kukung’aanira mu kisaawe ky’e Wankulukuku, eno gye batuuse ku ssaawa 5:00 ez’e misana era baasimbuddewo ku ssaawa 8:45 ne batuuka ku ssaawa 9:15 era ng’okusooka omwogezi w’abako James Mulwana yasoose kuyitiramu mu bako abaawerekedde ku Mulangira bye bagenda okugobeera.\nOkwawukano n’emikolo emirala ku guno abako baagenze okusimbula nga bonna bamaze okubagema (okubassaako obumuli). Era tewaabadde bya ssenga kunoonya muko gattako n’okusaba okuzaalibwa byonna tebyakoleddwa kubanga ono, Mulangira tasaba mukopi kumuzaala.\nKu mukolo guno tekwabadde kutwala bintu era tewaabadde kintu kyonna kyayanjuddwa era n’ebirabo ebyatwaliddwa tewali yabirabyeko byayisiddwa eyo ne bituuka ku bazadde.\nAbawala n’abako abazze okubuuza obwedda batambula butambuzi ku buyimba obukubibwa teyabadde kuzina kyokka oluvannyuma ssenga yakutte Mulangira n’amulaga abantu nti, ye bbaabwe wabula ne Marion yabadde ayimiridde awo kumpi enta nga ttaano okuva ku bba.\nOmukolo gwasinze kubeerako banenne bokka okuva e Mmengon ne mu gavumenti ya wakati okuli Nnaabagereka, omumyuka wa Pulezidenti Edward Ssekandi, minisita w’ebyensimbi Maria Kiwanuka ne Ameria Kyambadde n’ababaka ba palamenti abasoba mu 100.\nOmulangira JJunju n’Abambejja b’abaddeyo ate Omulangira Kalifani Kakungu ye yabadde kalabaalaba w’omugole. Enkuba yakedde kutonnya mmotoka z’abako ne ziseerera nnyo.\nMsgr. Wynand Katende eyasabidde abagole yasabye Katonda abawe abaana abaganzi nga bo n’amaka amalungi.\nTaata w’omuzaana Mathias Nsubuga ku ddyo ng’ali ku mukolo.\nMunsenyooli Wynand Katende ye yasabidde omukolo.\nOmulangira Wassajja ne kalabalaba we Omulangira Khalifan ne JJunju ku kkono.\nKatumba Wamala ku ddyo ne Peter Mayega baawerekedde.\nNnaabagereka wakati ng’ali ku mukolo gw’okwanjula.\nOmumyuka wa Pulezidenti Ssekandi ku ddyo ne minisita Amelia Kyambadde.\nOmuzaana Nankya mu kyenvu ng’ajja okubuuza abagenyi.\nAbambejja nga bali ku mukolo.\nJames Mulwana akutte akazindaalo eyabadde omwogezi w’Omulangira ku mukolo.\nAbamu ku bawala b’omu luggya nga babuuza abagenyi.\nOmuzaana Marion Nankya nga bwe yalabise mu bifaananyi eby'enjawulo. Ebifaananyi byonna bya Joseph Mutebi\nMuzaale abaana ab’omukisa -Msgr. Katende\nLandiroodi yasibira abaana bange mu nju\nMagamaga afunye omulimu ewa Lutalo\nMaama yankubye endabirwamu mu mutwe\nAmaddu amangi oluusi gakanga omuwala n'atadda


Amazaalibwa ga kabaka, emikolo gyongezeddwayo mu mwezi gwokutaano. – His Kingdom Broadcasting Services\nAmazaalibwa ga kabaka, emikolo gyongezeddwayo mu mwezi gwokutaano.\nEmikolo gy’amazaalibwa ga ssaabasajja kabaka ag’emyaka e 67 egibadde girina okubaawo sabbiiti eno gyongezeddwayo paka mu mwezi gw’okutaano. Kamalabyonna wa Buganda owekitiibwa Charles Peter Mayiga yaafulumizza amawulire gano mu lukungaana lwa bannamawulire e bulange e mengo.\nAmazaalibwa ga kabaka gabeerawo ngenaku z’omwezi 13 ogwa kafumulampawu buli mwaka nga gano gakulemberwamu emikolo egyenjawulo omuli n’emisinde\nAmazaalibwa ga bbeene ag’omwaka guno gabadde gaakujaguzibwa ku lwokusatu lwa sabbiiti eno nga ennaku z’omwezi 13.\nKatikkiro Charles peter mayiga ategeezezza nga emikolo gy’amatikkira bwegyongezeddwayo nga kino alaze nga bwekivudde ku kya ssaabasajja okuba nga ali bweru mu ggwanga lya bugirimaani ku mirimu emitongole saako n’okuba nga yeekebejjebwa obulamu bwe.\nMu kiseera nga ebulayo sabbiiti emu wabeerawo emisinde gya kabaka birth day run era nga gino gyabadde girina okubaawo eggulo ku ssande ekintu ekitaasobose era katikkiro annyonnyodde ensonga era naagamba nti amangu ddala nga kabaka akommyewo baakuvaayo n’enteekateeka ennambulukufu\nMungeri yeemu kamalabyonna ayogedde ku lugendo lwe lweyabaddeko mu bitundu by’e mbarara\nPrevious Road Safety Begins With You in this Easter; spokesperson Uganda traffic and road safety-Faridah Nampima\nNext Male Mabirizi akabiide amaziga mu kkooti.


Bukedde Online - Famire ya ofiisa wa poliisi eyafiira ku nnyonyi egenze akabenje gye kaagwa\nFamire ya ofiisa wa poliisi eyafiira ku nnyonyi egenze akabenje gye kaagwa\nAbabaka ba NRM basazeewo museveni aleme kuvuganyizibwa...\nABA kkampuni y’ennyonyi eya Ethiopian Airlines batutte bamulekwa b’ofiisa wa poliisi Christine Alalo mu kifo ennyonyi we yagwa ne baganzikawo ebimuli n’okusabira nnyaabwe.\nAbaana ba ofiisa wa poliisi Alalo ne kojjaabwe nga bali ennyonyi ya Ehiopian Airlines we yagwa n’emuttiramu. Mu kato ye mugenzi Alalo\nBamulekwa ; Alvin Asiimwe, asoma S5 mu Trinity Senior Academy e Bwebajja ne Emmanuel Junior Ahimbisibwe, asomera e Canada bwe baatuuse mu kibuga Addis Ababa ku Lwokutaano, bassiddwa mu mmotoka ne batwalibwa ennyonyi ey’ekika kya Boeing 737 MAX 8 we yagwa ku kyalo Tulu Fara ekiri mu kilomita 60 (ze mayiro 40) mu buvanjubwa bw’ekibuga Addis Ababa.\nBaatwaliddwa wamu n’akulira ebyobulamu mu kitongole kya Poliisi, Dr. Moses Byaruhangane mukulu w'Omugenzi era nga ye muwandiisi wa Yunivasite y'e Soroti, James Okello.\nEbifaananyi byabwe nga bali mu kifo ennyonyi we yattira omuntu waabwe, baataddewo omukutu gwa 'whatsapp' ne babiweereza aba famire abasigadde mu Uganda nga bwe balinda evvu ly’omugenzi kubanga baategezebwa dda nti omugezi omuliro gwamwokya yenna n’afuuka vvu.\nNg'ayita ku mukutu guno, Okello, yategeezezza aba famire nti, kkampuni ya Bungereza eya 'Blake' eyaweereddwa omulimu gw'okubaggyako endagabutonde yabakozeeko era nga balinda kubawa bisigalira bya muntu waabwe bakomewo nabyo babiziike.\nOkusinziira ku mwannyina w'Omugenzi Peter Elamu, basuubira nti mu bbanga lya wiiki emu, bajja kuba baweereddwa ebisigalira by'omuntu waabwe omwoyo gubakke.\nYagasseeko nti, basazeewo nga ffmire okugira nga bayimiriza enkiiko zonna ez'okuteesa ku kifo omugenzi w'alina okuziikibwa okutuusa nga bafunye ebisigalira bye.\nKino kyaddiridde maama w'Omugenzi Esther Amato, okugamba nti muwala we yali yamusaba aziikibwe ku butaka e Kalaki, ekisangibwa mu disitulikiti y'e Kaberamaido ate ng'abafamire w'eyali bba w'OmugenziAlex Kamujuni, baagala omugenzi aziikibwe bba we yaziikibwa e Kitwe, ekisangibwa mu disitulikiti y'e Ntungamo.\nAte gavumenti ya Ethiopia yategese okusabira abagenzi bonna 157 abaatokomokera mu nnyonyi eno ng’okusaba kwategekeddwa mu Eklezia ya Holy Trinity Cathedral mu kibuga Addis Ababa wakati mu biwoobe n’okwaziraana okuva mu behhanda z’abagenzi.


Bukedde Online - Abayimbi ne bannakatemba abalabye omusana ewa Yesu\nAmasannyalaze ga Fiina Mugerwa gakubye Katula ekigwo\nEbyana Ebinyarwanda bisazeeko Geosteady ku...\nBukya mwaka guno gutandika, omuwendo gw’abayimbi ne bannakatemba abeeyiwa mu makanisa okudda eri Yesu gweyongedde era bangi balangiridde nga bwe balabye omusana.\nOmusumba Kayanja ne Papa Cidy ku Lubaga Miracle Centre\nBya MARTIN NDIJJO NE RACHEL TEBANDEKE\nOLUYIMBA lwa Hassani Ndugga ‘Ntikkula omugugu’ mw’alaajanira Katonda okukola ku bizibu ebimuzimbyeko akayumba afune ku ssanyu kutuukira ku mbeera abayimbi ne bannakatemba gye balimu mu ggwanga nga bangi mu kiseera kino basazewo okuddukira mu masinzizo nga baagala Katonda abasumulule mu bizibu ebingi bye batubiddemu abamu ebibasiraanyizza bafune ku mirembe n’essanyu.\nOmusumba Kayanja ne Kapere mu kkanisa\nAbasinga ku bano baddukidde ku Miracle Centre Cathederal e Lubaga ewa Pasita Robert Kayanja mu lukung’aana lw’enjiri olwa 77 Days of Glory olugenda mu maaso.\nWadde ng’abantu beebuuza ekigenda mu maaso mu basereebu olwa sipiidi kwe balokokera, bangi kino bakisanyukidde nga bagamba nti kirungi bassereebu okulokoka kubanga balina abantu bangi ababagobera n’okubenyumirizamu era kijja kubayamba okukyusa mu nneeyisa yaabwe kubanga bangi babalabira mu kifaananyi ky’abantu abayaaye ate abalala balina emize gye beenyigiramu.\nKyokka waliwo abagamba nti bano bandiba nga basiba "kiwaani" kya Bobi Wine, okugenda mu kkanisa ng’ekkubo lye baagala okukozesa okudda engulu kubanga bangi ku bagenzeyo mu kiwendo kino ne balangirira bwe balokose babadde baagwa ate abalala kigambibwa babala musimbi oguli mu makanisa.\nWaliwo n’ekigambibwa nti kano kandiba akakodyo k’abasumba okusobola okuvuganya ne basumba bannaabwe mu kiseera kino ng’okuvuganya mu bbo kweyongedde buli omu kati akola ky’asobola okusika abagoberezi era batandise emiramwa, okusaba okw’enjawulo n’ebintu ebirala okuvuganya ate nga kimanyiddwa bassereebu be bamu ku bantu abalina abagoberezi.\nTwayogedde n’abamu ku bayimbi bano abalangiridde bwe balokose ne batubuulira ensonga ezibattutteyo n’enkyukakyuka gye basuubira mu bulamu.\nAbayimbi ne bannakatemba abakimye amafuta\nCaptain Dolla akyuse\nCaptain Dolla: Amannya ge amatuufu ye Emmanuel Lawrence Aryenka.\nOluyimba ‘kuba emmese’ lwe lwamumanyisa mu bantu kyokka okumala ebbanga lya myaka esatu abadde takyawulikika wadde okulabika mu bivvulu ekivuddeko abantu abamu okulowooza nti eby’okuyimba yabivaako ate abalala nti kirabika mu ggwanga taliimu.\nOno abawagizi be bazzemu okumulaba ng’ali ku katuuti ayatula n’okwenenya ebibi by’agamba nti bibadde bimuyinze n’okumusiraanya.\nMu bimu ku bye yanokoddeyo agamba omuzimu gw’obwenzi gubadde gwamwetimba nga takyayisa sikaati, abavubuka abamu bamuyita illuminati ate nga ne myuziki gw’ayimba takyammuka.\nOluvannyuma lw’okumusabira n’okubudaabudibwa, Captain Dolla asobodde okukyusa mu mbeera ze era kati y’omu ku bayimbi mu kkanisa ya Miracle Centre.\nBwe yabuuziddwa oba ddala eky’okulokoka akitegeeza, yazzeemu nti yalwawo dda kubanga ava mu famile ya balokole.\n“Okulokoka si kipya gyendi era bw’otunuulira famire gye nvaamu oyinza okugamba nnali neewaggula nzizzemu buto okulaba omusana."\nOkuyimba sigenda kukuvaako, eky’enjawulo ennyimba z’ensi nzivuddeko ng’enda kwemalira mu za Yesu.\nWabula ono yawakanyizza ebyogerwa abantu nti kati ekkanisa y’emulabirira mu buli kimu omuli okumuliisa n’okumwambaza n’agamba nti ekkanisa ekola kimu kya kumusumba.\nTitie Table (nga bw’afaanana mu katono) ne Qute Kaye (ku ddyo) nga bakuba ettendo mu kkanisa ya Pasita Kayanja (ku kkono).\nKapere yavuddeyo waleti nsanyufu\nKapere agamba kazannyirizi munne, Eddy Kigere gwe yakubidde essimu bagende beeweemu mu bbaala, ye yamututte ku Miracle Centre era olw’enjiri gye baamubuulidde ku Mmande yamumaze okuwaayo omutima gwe alokoke.\n“Ennaku zino ensimbi zineekubya empi era ku Mmande ekiro ku ssaawa nga 3:00 nga nsimbula ku bbaala ya AY okugenda ku Plan B nakubidde Eddy Kigere essimu ajje tugende kyokka yanzizeemu kimu nti mulokole kwe kuntwala ewa Pasita Kayanja naye eyanyanirizza mu ssanyu.\nNamubuulidde ebizibu byange era ng’oggyeko okunsabira, ekya ssente we nnaviiridde ku kkanisa ku makya nga waakiri ensawo nsanyufu.\nMu kiro ekyakeesezza Olwokusatu, Kapere yatutte mukyala we ne bbebi waabwe ne bamusa bokisi z’amata.\nPasita Kayanja yamusuubizza n’okumukolera embaga Qute Kaye yakaabye ng’attottola ebyamutwala ew’omusamize.\nAmaziga, endabika n’ebigambo omuyimbi Qute Kaye (Brian Kaye) bye yayogedde ng’agenze ku kkanisa ya Miracle Centre Cathederal e Lubaga byalese abagoberezi mu kkanisa eno bangi nga banyeenya mitwe n’okuwulira ennaku.\nOlw’ebbanga ly’amaze nga talabika mu lujjudde bangi ono bamulabidde mu kifaananyi kya muntu azuukidde era olw’essanyu waliwo abaayozezza ne kumunye ate abalala nga bwe beebuuza sereebu waabwe gy’abadde abulidde.\nQute Kaye eyaliko omuyimbi ow’erinnya eyakuyimbira ennyimba okuli; Ginkeese, Gwendota, Ku mutima n’endala ayise mu kusoomozebwa okw’amaanyi mu bulamu bwe ng’omuntu n’obw’okuyimba olw’ebizibu ebitali bimu ebimutuusizza okusiraana.\nNga tannaba kwewaayo eri Katonda, Qute Kaye eyabadde tafaananika yasoose kusindira pasita nnaku gy’ayitamu ng’eno amaziga bwe gamuyitamu, embeera emutuusiza okuba nga takyagya mu bantu.\nKaye yatuuse n’okuwa obujulizi nga bwe yatwalibwa ew’omusawo w’ekinnansi okumukolako emikolo ekyamuleetera ebisiraani n’okudda mu kyalo.\nMu bye yanokoddeyo okumusabira mwe mwabadde omuzimu gw’obwenzi, eddogo, okukozesa ebiragalagala, endwadde, obwavu n’ebirala.\nAliko n’abantu ab’enjawulo omuli ne bayimbi banne b’alumiriza okumusiraanya kyokka abantu abamumanyi bamutenda kwesanyusa na bawala ekiseera we yabeerera ku maapu.\nWadde ekikolwa kya Qute Kaye okulokoka bangi baakisanyukidde nga bagamba alabye omusana abalala nti Katonda yekka kati y’asobola okukola ku bizibu bye.\nWaliwo abaamulubye nga bagamba nti alina bigendererwa birala sinakindi anoonya kubbo limuzza waggulu olw’ebbanga ly’amazze nga tawulikika.\nAbasinga ku bano bakitadde ku kya kwabuulira ddini ya Busiraamu gy’abadde yaddukira mu mbeera y’emu bwe yagenda ku muzigiti gwa Old-Kampala mu June w’omwaka oguwedde gye yatoolera shahadu mu maaso ga Mufti Shabani Mubanje ate mu bbanga ttono n’aba ng’abuvuddemu.\nNandujja ye yaddukira wa Kakande\nEMBEERA YA QUTE KAYE EKYUKIDDEWO\nOluvannyuma lw’okuttottola ebizibu bye n’okwatula, mu mbeera ey’okumubudaabuda ono batandikiddewo okumulabirira era baasoose kukyusa ndabika ye.\nBamuwadde ssente okumuyooyoota omwabadde okusalako ebirevu n’enviiri, okumugulira engoye empya ez’omulembe era kigambibwa nti ono bamusuubizza okumuwa mmotoka, amaka n’omulimu mu kkanisa.\nQute Kaye yaagenze okudda mu kkanisa omulundi ogwokubiri nga yenna ‘ayaka’ era nga kizibu okumanya nti ye yabadde mu kkanisa eggulo limu.\nOno yatandikiddewo n’okwolesa ekitone kye eky’okuyimba mu kkanisa era buli lw’alinnya ku siteegi abasinga bakola kimu kya kuwaana ddoboozi lye esseeneekerevu.\nEddy Kigere ng’amannya amatuufu ye Eddy Ssesanga kazannyirizi mu kibiina kya Amarula.\nOno ebbaala abadde yazifuula maka ge nga gy’asiiba n’okusula ng’anywa.\nWabula Kigere agamba oluvannyuma lw’okulokoka afunyewo enjawulo ya maanyi era yejjusa obudde bw’ayonoonye.\n“Ebadde nkola yange okukeera okutamiira era nga kizibu okunsanga nga sirina ‘airtime’ ku mutwe naye neebaza Mukama Katonda eyanyambudde omuzimu gw’ettamiro.\nKati mpulira bulungi ndi musajja Mulokole awedde emirimu osobola n’okumpita pasita Kigere.” Kigere agamba okusalawo okulokoka kivudde ku bantu ab’enjawulo abazze bamubuulira enjiri y’okwenenya.\nBwe yabadde ayogera ku bantu ababoogerera n’okukibasibako nti okulokola babala ssente na bintu ebikalu okuva mu kkanisa wamu n’okufuna ‘obutaala’ kubanga abadde yazikira n’agamba nti okulokoka kuba kusalawo eri omuntu ssekinnoomu.\nCaptain Dolla, Jackie Chandiru ne Leila Kayondo\nWadde ono tannaba kulinnya ku katuuti kwatula ng’abalala, ennaku zino agoberayo nnyo naddala ku nnaku z’okusaba.\nKayondo naye alina ebizibu ebiwerako naddala ensonga z’omukwano.\nOmwaka oguwedde yatabuka n’eyali muganzi we SK Mbuga n’amusibisa ne ku poliisi n’okumutwala mu kkooti era Mbuga olwali okuvaayo ne baawukana era nakuba omuwala omulala embaga.\nN’okutuusa kati alwana kudda ngulu mu bulamu bwe ng’omuntu n’obwokuyimba. Oluvannyuma lw’okufuna obuzibu obugambibwa okuba nga bwava ku kukozesa biragalagala omwaka oguwedde, Chandiru taddangamu kubeera mu bulamu bweyagaza ekimututte mu kkanisa.\nKyebandura (Irsh Patrick Kanyerezi)\nOno yakolako obwakazannyirizi wabula ennaku zino bamumanyi ng’omukozi w’oku leediyo.\nWadde nga gye buvuddeko yafunye omulimu ku leediyo emu eweereza mu Lungereza, emabegako abadde mu bulamu bwa kutoba na kweyiiya era kati anoonya ssanyu na mikisa mu kkanisa asobole okuddamu okuba ow’amaanyi.\nOno y’omu ku bayimbi abaalabikidde ku kkanisa ya Miracle Centre mu kiwendo ky’abayimbi ekigenda mu maaso nga balokoka era ennaku zino alabibwa nnyo ku siteegi ng’ayimba ettendo n’abayimbi abalala abapya.\nBwe yabuuziddwa ensonga eyamuviiriddeko okulokoka, Titie yategeezezza nti ye bulijjo mulokole, ewa Pasita Kayanja agendayo lwa kusaba okw’enjawulo okugenda mu maaso.\nPaasita Robert Kayanja\nLubaga Miracle Centre\nEbyâ€™Omuzikiti gwâ€™e Nakasero bikalubye


Bukedde Online - Eyakwatiddwa ku nvuba embi basanze atugiddwa\nURA eggaddewo SkyLight Arcade abasuubuzi ne bakonkomala\nBannayuganda e Turkey baweereddwa ettu lya...\nFAMIRE y’omuvubuka eyattiddwa ab’amagye abalwanyisa envuba embi ne bamusuula mu nnyanja baddukidde mu bannamateeka b’ekibiina ekirwanirira eddembe ly’obuntu lwa kubatiisatiisa okubatta.\nJohn Kafeero 24, eyali omutuuze w’e Lubombwe mu kizinga ky’e Bunjakko mu ggombolola y’e Buwama mu Mpigi yakwatibwa amagye agakola ku nvuba embi oluvannyuma omulambo gwe ne gusangibwa mu nnyanja.\nOmulambo gwa Kafeero gwasangiddwa mu nnyanja wakati w’omwalo gw’e Ggolo ne Lwalaalo nga gusibiddwa emiguwa mu kiwato okwabadde amayinja amanene nga baasooka kumusiba amagulu n’emikono gattako omuguwa mu bulago oguteeberezebwa okuba nga gwe baamutugisa.\nFamire ye yategeezezza nti tebakyasula mu nnyumba olw’abasajja okuli Wasswa Musumba ne Abdu Lumu abaanona Kafeero mu bbaala nti babatisatiisa nti essaawa yonna nabo bagenda kubuzibwawo singa tebakomya kubatambulirako.\nJoseph Ssali kitaawe w’omugenzi agamba nti ekimwewuunyisa kwe kuba nti mutabani we teyali mubvubi kyokka Lumu ne Musumba ne bamutwala nga bamulumiriza okwenyigira mu nvuba mbi era okuva olwo tebaddamu kumulabako okutuusa bwe baagudde ku mulambo gwe nga yattibwa.\nBino baabinnyonnyodde munnamateeka w’essaza lya Mawokota Simon Peter Kawuki akulira ekibiina ky’eddembe ly’obuntu ekya AROJPED gye baddukidde okuyambibwa okutambuza omusango guno oluvannyuma lw’obutayambibwa poliisi y’e Buwama.\nAB’AMAGYE BADDUKIDDE KU POLIISI\nMunnamateeka Simon Peter Kawuki ategeezezza nti ab’amagye ga UPDF nga bamaze okufuna amawulire nti famire ya Kafero ebagguddeko omusango baategenze ku poliisi e Buwama ne bakola sitatimenti nti Kafeero yabatoloseeko ekiro n’adduka.\nPOLIISI TENNAKWATAYO MUNTU YENNA\nJoseph Ssali agamba nti wadde waliwo obujulizi obulaga nti waliwo abaanona mutabani we mu bbaala ne bamukuba bubi nnyo tewali yali akwatiddwa ng’ate poliisi yamusaba ssente 80,000/- okugula amafuta okugenda okubakwata.\nEBBALUWA Y’OMUSAWO BAGIBANJA\nFamire y’omugenzi Kafeero yategeezezza nti poliisi yabategeeza nti ebbaluwa y’omusawo eraga ekyatta omugenzi ekyakolebwako.\nBongeddeko nti, poliisi bwe yatuusa omulambo gwa Kafeero e Mulago yakyusa amannya ge ne bamutuuma Misuseera Kafeero mu kifo kya John Kafeero.\nAbdu Lumu omu ku be balumiriza okukwata Kafeero ategeezezza nti, ye yakoma ku kulagirira bannamagye Kafeero we yali era olwamukwata ebibye we byakoma.\nAkulira okunoonyereza ku buzzi bw’emisango mu disitulikiti y’e Mpigi, Rose Natukunda agambye nti abagambibwa okukwata omugenzi bagenda kubakwata banoonyerezebweko.\nAbengabi batutte Nsamba mu kkooti\nMinista y'ebyenjigiriza yennyamidde olw'abazadde obutajjumbira masomero ga Gavumenti ag'ebyemikono\nManager wa Abdu Mulaasi azirikidde ku poliisi\nURA eggaddewo SkyLight Arcade abasuubuzi...\nWAABADDEWO akassattiro mu kibuga abasuubuzi abakolera ku kizimbe kya Sky Light Arcade bwe baasanze ng'amaduuka...


Bukedde Online - Amagye gongedde okunyiga Abdallah Kitatta\nMbabazi, eyali muninkini wa Kaweesi ebintu...\nAMAGYE gongedde okunyiga Abdallah Kitatta kkooti bw’emutegeezezza nti waakwongera okukuumirwa mu kkomera lya miritale kuba okumutwala e Luzira kya bulabe eri obulamu bwe.\nKitatta (mu kyenvu) ne banne mu kaguli.\n“Kitatta ebibi bye wakola ku bantu obimanyi bwe tukutwala e Luzira ojja kufuna obuzibu okuva mu bantu be wakolako obuzibu’,’ akulira kkooti eno Lt. Gen. Andrew Gutti bwe yategeezezza Kitatta eggulo mu kkooti y’amagye e Makindye gye yabadde azziddwa okuwulira omusango gwe we gutuuse.\nLooya wa Kitatta, Emmanuel Turyomwe yasoose kusaba kkooti nti bwe kiba kisoboka, Kitatta aggyibwe mu kkomera e Makindye azzibwe e Luzira kuba ayisibwa bubi.\nKitatta yayongerezzaako nti alina obulwadde obw’amaanyi obwetaaga obujjanjabi obw’amaanyi nga Luzira yokka gy’ayiza okuyambibwa.\nKyokka Lt. Col. Gutti bino yabiwakanyizza n’agamba nti ekkomera ly’e Makindye lirina obusobozi obumala okujjanjaba obulwadde bwa Kitatta n’ayongera okumujjukiza obuteerabira bintu by’abadde ajja akola ku bantu bennyini ng’abamu bali Luzira gy’asaba okugenda.\nBwe byatuuse wano Kitatta yalabise ng’akkirizza ebyamutegeezeddwa era yanyenyezza omutwe mu ngeri y’okwewuunya ensi era oluvannyuma lwa byonna, baamuzzizzaayo mu kkomera e Makindye okutuusa lw’anazzibwa mu kkooti.\nBino nga tebinnabeerawo, omuwaabi wa Gavumenti mu musango guno, Maj. Raphael Mugisha yategeezezza kkooti nti, okunoonyereza ku musango kuwedde n’asaba omulamuzi olunaku lwa April 17 lwe baba batandika okuguwulira kyokka Gutti n’ategeeza nti, taliiwo ku lunaku olwo n’awa olwa April 23.\nWabula munnamateeka akulira oludda lwa Kitatta, Shaban Sanywa yeemulugunyizza nti oludda oluwaabi terubayisizza bulungi n’awa eky’okulabirako nti ssentebe wa kkkoti yawa ekiragiro baweebwe obujulizi babuyitemu kyokka n’okutuusa kati tebalina kintu kyonna kye baali bafunye ku nsonga eno.\nWabula Maj. Mugisha yamwanukudde mangu nti, byonna bye beetaaga bagenda kubifuna nga April 15 basobole okwetegeka.\nBano era baabadde basabye n’ebimu ku bintu ebyakwatibwa nga tebirina kakwate ku musango biddizibwe aba famire Gutti n’abagamba nti, bajja kugenda ne Maj. Mugisha ku CMI bakole ku nsonga eyo.\nKitatta yakwatibwa ne basajja be 12 okuli; Ngobi Sowali, Amon Twinomujuni, Joel Kibirige, Matia Ssenfuka, Hassan Ssebatta, Johnson Kayondo, Hassan Ssengoba, Sunday Ssemogerere, John Ssebandeke, Hussein Mugema, Fred Bwanika ne Ibrahim Ssekajja.\nEggulo, Kitatta yabadde mucamufu nnyo ng’aleetebwa mu kkooti, okwawukanako n’omulundi gwe yasemba okuleetebwa lwe baamuteeka ku njegere.\nEggulo baamuleetedde ku mpingu z’oku mikono nga bamusibye n’omujaasi era olwafulumye mmotoka y’amagye, n’awanika engalo nga bw’awaga.


Lord mayor wa Kampala Erias Lukwago bamuggalidde ku mulyango – abadde agenze Kitalya kutwalira basibe bya ssava bya Idd El-fitri – CBS FM\nLord mayor wa Kampala Erias Lukwago bamuggalidde ku mulyango – abadde agenze Kitalya kutwalira basibe bya ssava bya Idd El-fitri\nEnte za Iddi Lord mayor z’atwalidde abasibe be Kitalya\nBya Lubega Mudashiru\nLord mayor wa Kampala Ssalongo Hajji Erias Lukwago aganiddwa okulaba abasibe babadde atwalidde ebintu bya Eid Elfir, n’okubakulisa okumalako obulungi omwezi gwa Ramathan.\nErias Lukwago abadde abitutte mu mukomera e Kitalya mu district ye Wakiso.\nAbadde atutte Ente 2 , amatooke ne bintu ebirala.\nAkulira ekkomera lye Kitalya Hamidu Hussein Ayemundu amutegezezza nti abadde talina kiwandiiko kyonna kuva eri bakamabe, ekiraga nti omuloodi abadde wakukyaliko abasibe abasiraamu olwa leero okubaako ebintu bya Iddi byabatwalira.\nWabula Lord mayor amutegezezza nti yawandiikira Commissioner avunanyizibwa ku mbeera z’abasibe mu makomera gonna mu ggwanga Nantale Juliet,era era abalaze n’ebbaluwa gyeyamuddamu nga bamukkiriza okubakyalira.\nEbbaluwa eyaddibwamu ebadde eraga nti ne OC Hamidu Husein yamuwebwako.\nWabula OC Hamidu akalambidde nagaana, ekiwalirizza Lukwago okukubira omwogezi wa makomero Frank Baine namutegeza ensonga.\nKitegerekese nti Baine naye akubidde Commissioner Nantale Juliet ne OC Hamidu olwo nebamukkiriza okuwayo ebintu byaleese wakati mu bukwakulizo.\nTakkiriziddwa kwogera na musibe yenna wadde omurikale ali mubbyambalo bya makomera.\nEbintu ebikwasizza OC Hamidu nategezeza nti wakubituusa eri abasibe abasiiramu, ne bannamawulire baweereddwa obudakiika butono ddala okukwatq ebifaananyi nga lord mayor awaayo ebintu by’abasibe.\nLukwago avumiridde embeera emuyisiddwamu, nti so nga yatwala obuvunanyibwa okutegeza bekikwatako ku ensonga eno.\nLord mayor bw’abadde akyali mu komera e Kitalya asabye Government ya kuno eyimbule abasibe bonna abakwatibwa ku ensonga z’ebyobufuzi, n’abatembeeyi abayolwa mu Kampala bateebwe ewatali kusibwako bukwakulizo bwonna.\nLukwago agambye nti abasibe abasinga mukomero lye Kitalya nti baasibwa ku misango gyabyabufuzi, sso nga semateeka awa buli muntu obuyinza okuwagira ekibiina kyayagala.\nLordmayor abadde awerekeddwako kansala we Lubaga Kizza Hakimu era minister w’ebyenguudo mu KCCA, n’abalala.


Bukedde Online - Engeri muwala wa Drake Lubega gye bamukubye akatayimbwa\nEngeri muwala wa Drake Lubega gye bamukubye akatayimbwa\nPoliisi erabudde Banayuganda abakolera e South Sudan\nOmusawo w'emyaka 45 akubyewo ezzadde lya b...\nDrake Lubega mu kuziika eggulo yagambye nti abuusabuusa nti muwala we yafudde kabenje, kubanga mu kunoonyereza kwe baakoze baazudde nti Birungi yakubye enduulu ng’alaajana nti bamubbyeeko ensawo era ateebereza nti ababbye ensawo baasoose kumukuba katayimbwa ku mutwe.\nOmugenzi Bonitah Lubega\nMUWALA w’omugagga Drake Lubega yasimbudde awaka ku ssaawa nga 12:00 ez’oku makya.\nYabadde akutte ensawo omwabadde ssente n’amasimu era yabadde waakulinnya bodaboda emutuuse ku ofiisi ya kitaawe mu Kampala.\nBwe baamulinze ku ofiisi nga tebamulaba ne batandika okukuba ku masimu ge; nga gavuga kyokka nga teri akwata.\nBaatandise okunoonya era kyabatwalidde ennaku ssatu nga bwe bakuba ne ku masimu g’omuwala era oluvannyuma omusajja yakutte essimu n’abategeeza nti: Nnannyini ssimu mumunoonyeze mu ggwanika e Mulago. Temuddamu kuntawaanya!\nEssimu yavuddeko era Lubega n’atuma abantu e Mulago okuzuula oba ebigambo by’omusajja gwe baalowoozezza nti “mubbi wa ssimu” bye yabadde abagambye.\nBaakebedde emirambo gye baasanze mu ggwanika era okwetegereza nga n’ogwa Bonitah Birungi Lubega muwala wa Drake Lubega nagwo mwe guli.\nSsanduuke okuli ekifaananyi kya muwala wa Lubega.\nBABADDE BAMUTWALA KUSOMERA CANADA\nOlwalabye omulambo, emiranga gy’egyaddiridde nga bakungubagira omuwala omuto abadde yaakamaliriza S6 nga bategeka kumutwala mu yunivaasite y’e Toronto mu Canada gy’abadde agenda okusomera Diguli.\nOmwaka oguwedde, Birungi 18 yatudde S.6 mu Greenhill Academy Secondary School e Kibuli mu Kampala era enteekateeka zibadde zimaliriziddwa asitule omwezi ogujja okugenda ku misomo e Canada.\nBenita Lubega nnyina w’omwana mu kiseera kino ali mu Amerika gye yagenda oluvannyuma lw’okwawukana ne bba mu 2013 nga bafunye obutakkaanya obwasattulula obufumbo obutukuvu bwe baali bamazeemu emyaka 13 okuva lwe baabagattira e Namirembe nga December 23, 2000.\nWadde Lubega alina amaka e Kololo kyokka abaana abamu naddala abakulu ssi mwe basula era ne Birungi abadde si mw’asula.\nOmuwala ono eyafiiridde ku myaka 18, abadde asula Ntebettebe – Bweyogerere awali ekkolero lya kitaawe ery’obuveera era yasalawo okusula eno kimusobozese okutuukiriza obuvunaanyizibwa kitaawe bwe yamuwa okulabirira enzirukanya y’emirimu mu kkolero eryo.\nEnnaku ezimu abadde akeera mu kibuga (Kampala) ku ofiisi ya kitaawe okumuyitiramu ebintu bwe bitambula n’okugula ebibeera byetaagisa mu kutambuza emirimu gy’ekkolero, era y’enteekateeka gye yasuze nayo ku Lwokusatu lwa wiiki ewedde.\nOmugagga Drake Lubega mu lumbe lwa muwala we\nENGERI GYE BASSE OMUWALA\nEntambula gye yakozesezza ng’ava awaka ekyatankanibwa kyokka abamu bagamba nti yalinnye bodaboda gye yasanze etambula era kiteeberezebwa nti eno y’eyamusudde mu nfo y’ababbi abaamukubye akatayimbwa ne batwala ensawo omwabadde ssente n’amasimu.\nWaliwo omu ku booluganda eyategeezezza nti bwe yalemeddeko ennyo ng’akuba emu ku ssimu ya Birungi, waliwo eyagikutte n’agamba nti wa bodaboda era n’ategeeza nti nnannyini ssimu yafunye akabenje ng’asala ekkubo, takisi n’emukoona era yayambyeko okumutwala mu ddwaaliro ly’e Ggwaatiro kyokka bwe baakizudde nti afudde kwe kutwala omulambo e Mulago.\nWabula ebigambo bino teyabikakasizza kubanga omusajja ono bwe baamubuuzizza oba yakutte ennamba ya takisi eyatomedde Birungi yakkirizza kyokka bwe baamugambye agibasomereko ate n’aggyako essimu.\nOmulambo gwasangiddwaako ekiwundu ekinene ku nkoona kyokka Lubega yagambye nti bagenda kukwatagana ne poliisi bazuule ekituufu kubanga lipoota y’omusawo yalaze kimu nti yafudde oluvannyuma lw’okuvaamu omusaayi omungi nga guyita mu kiwundu ekyabadde ku mutwe.\nRobert Kabanda Kiwanuka omu ku mikwano gy’omugagga Lubega yagambye nti baabategeezezza nti obuzibu omuwala yabufunidde okuliraana wooteeri ya Mamerito ng’essaawa zikunukkiriza 12:30 ez’oku makya, kyokka ekituufu kikyabatabudde.\nMikwano gy’omugenzi mu kuziika.\nOmuduumizi wa poliisi ya Kira Division (DPC) Richard Asiimwe yagambye nti omuwala yasangibwa ku makya g’Olwokusatu ng’aboyaanira wansi okuliraana wooteeri ya Mamerito Mugerwa kyokka yali tasobola kwogera bituuseewo era ne bamutwala mu ddwaaliro ly’e Ggwaatiro gye baamuggya okumwongerayo e Mulago ng’avaamu omusaayi mungi n’afiira mu kkubo.\nYategeezezza nti bakyanoonyereza ekyatuuseewo kyokka bagenda kunoonya n’abalina amasimu ga Birungi bayambeko mu kunoonyereza ku ngeri omwana ono gye yafudde.\nAbatuuze baategeezezza nti ekitundu ekyo kirimu abavubuka ab’omutawaana abakuba obutayimbwa ate abamu nga bakolagana n’aba bodaboda era bateebereza nti n’omuwala ono yakubiddwa katayimbwa.\nBirungi yaziikiddwa eggulo ku kyalo Bunyiri mu Ggombolola y’e Kyampisi mu disitulikiti y’e Mukono wakati mu kwaziirana okuva mu bazadde ne mikwano gy’omuwala ono eyafiiridde mu maanyi.\nRev. John Mitala ye yakulembedde okusaba.\nOmugagga afudde eby'obugagga n'abirekera abatalina mwasirizi; Omwami ye yasooka okufa omwana naddako n'omukyala abagoberedde!\nMbarara City etuuyanyizza Vipers e Kitende\nEbyongedde okuzuuka ku kufa kwa Magara biibino


Bukedde Online - Okusaba kwa Mumbere okuziika nnyina kuwulirwa nkya\nDr. Atwine alagidde eddwaliro ly'e Kayunga litandike okukozesebwa...\nOkusaba kwa Mumbere okuziika nnyina kuwulirwa nkya\nOmudaaki bamukutte n'enjaga ku kisaawe Entebe\nPoliisi ne LDU bakukunudde abavubuka n'aba...\nAdded 13th June 2019\nKkooti y'ensi yonna etuula e Kololo eyise mu bwangu okuwulira fayiro y'omusinga gwa Rwenzururu Charles Wesley Mumbere ng'asaba okumukendeereza Ku bukwakkulizo obwamuweebwa asobole okugenda e Kasese aziike nnyina.\nMuseveni lwe yasisnkana maama wa Mumbere (waggulu mu katono.))\nMumbere yataddeyo okusaba kwe eggulo ng'agamba amateeka agamuweebwa obutaddamu kulinya kigere e Kasese okutuusa nga emisango egyobuttemu,okulya munsi ye nobutujju giwedde okuwulirwa gagenda kumulemesa okuziika maama we era nasaba bagakendeezemu.\nMaama wa Mumbere, Christine Biira Mukirania yafudde ku Lwokubiri lwa wiiki eno mu ddwaaliro e Kirembe ng'agenda kuziikibwa Lwakusatu lwa wiiki eggya ku kyalo Nyamirangira e Kasese.\nMu bukwakkulizo obwaweebwa Mumbere bwe yali akkirizibwa okweyimirirwa okuva mu kkomera e Luzira yagaanibwa okuddayo e Kasese wabula n'alagibwa kutambulira mu disitulikiti ya Kampala, Wakiso ne Jinja okutuusa ng'omusango gwe guwedde era okuva olwo abadde taddangayo kulinnya Kasese.\nKati omulamuzi Eva Luswata alagidde nti okusaba kwa Mumbere agenda kuwulira enkya.\nMumbere akkiriziddwa okugenda e Kasese aziike nnyina\nTaata wa Enanga atuuyanye ku by'ettaka\nOkutongoza Kayima kutuuse\nMukulu Kimeze endagaano gy'ajuliriza tagimanyi - Mmengo\nSsekandi ayozaayozezza Bann...\nOMUMYUKA wa Pulezidenti Edward Kiwanuka Ssekandi ayozaayozezza Bannamasaka okusajjakula ne bafuna City nga ne disitulikiti...


Bukedde Online - Ababbi balumbye makanika ne bamulumako okutu\nAbabbi balumbye makanika ne bamulumako okutu\nOmwana gwe babba e Lubaga bamuzudde Rukungiri...\nABABBI baalumbye galagi e Mambule ne bakuba omukuumi ne bamulumako okutu n’okumutema mu maaso kyokka naye nanywezzako omu abalala ne badduka.\nGeorge Katamba gwe baalumyeko okutu\nAbabbi okulumba ‘Family Garage’ esangibwa ku luguudo oluva ewa Mambule okudda e Bwaise kyabaddewo mu kiro ekyakeesezza Olwokutaano.\nGeorge Katamba 45, omutuuze w’e Makerere zooni 3 makanika mu galagi eno yateegeezezza nti mu ku ssaawa nga mwenda ekiro ababbi abaabadde bakutte ebiso n’ebissi ebirala baawalampye ekikomera kya galagi ne bagwa munda ne batandika okumenya sitoowa omubeera ebyuma.\nWano nti we yayambalidde omu ku bo Frank Sekawata eyamulumye okutu banne ne badduka.\nYayongeddeko nti ekibinja kino kizze kibayingirira n’ekibba ebyuma ku mmotoka za bakasitoma nga kino kyatuusa abakuumi okugenda bamakanika n’ebeekolamu omulimu nga be beekumira galagi yaabwe eyakwatiddwa yagguddwaako omusango ku fayiro nnamba SD:05/09/30/2016.


Baibuli y'Oluganda - ENDAGAANO ENKADDE - Yeremiya 20\nYeremiya - Essuula 20\nAwo Pasukuli mutabani wa Immeri kabona, eyali omwami omukulu ow'omu nnyumba ya Mukama, n’awulira Yeremiya ng'alagula ebyo.\n4 Kubanga bw'ati bw'ayogera Mukama nti Laba, ndikufuula eky'entiisa eri ggwe kennyini n'eri mikwano gyo bonna: era baligwa n'ekitala eky'abalabe baabwe, n'amaaso go galikiraba: era ndiwa Yuda yenna mu mukono gwa kabaka w'e Babulooni, naye alibatwala e Babulooni nga basibe, era alibatta n'ekitala.\n10 Kubanga mpulidde okulyolyoma kw'abangi, entiisa enjuyi zonna. Muloope, naffe tunaamuloopa bwe boogera mikwano gyange ennyo bonna, bo abalabirira okuwenyera kwange; mpozzi anaasendebwasendebwa, naffe tunaamuwangula, era tulimuwalanako eggwanga:\n11 Naye Mukama ali nange ng'ow'amaanyi ow'entiisa: abanjigganya kyebaliva beesittala so tebaliwangula: baliswala nnyo, kubanga tebakoze bya magezi, balikwatibwa ensonyi ezitaliggwaawo eziteerabirwenga ennaku zonna.


Bukedde Online - Poliisi ekubye amasasi okugumbulula abaagala okwokya essomero\nPallaso yeetutte ku poliisi n'empingu ku mukono\nPoliisi ekubye amasasi okugumbulula abaagala okwokya essomero\nMsgr. Katende alaze okutya ku ba LDU abate...\nPOLIISI ye Matugga ekubye amasasi mu bbanga n’omukka ogubalagala okugumbulula abazadde b’essomero lya Springs of Hope Primary School nga baagala okulyokya nga balumiriza dayirekita waalyo okukuba omuzadde gw’asanze mu kibanja kye.\nAtwala poliisi e Matugga, Kirya ng’ayogera eri abatuuze.\nDayirekita n’omuzadde balina enkaayana ng’owessomero agamba nti ettaka lirye era omuzadde ali ku kibanja mu bukyamu era ayagala aveewo.\nBudallah Hussein 47, y’agambibwa okukubwa dayirekita w’essomero lino, Kassiano Kasiime oluvannyuma ly’okumusanga mu kibanja kye ng’alima.\nAbazadde bano nga bakulembeddwaamu, Moses Kiberu baategeezezza nga Kasiime bw’asusse okutulugunya omuzadde ono ng’ate ku ssomero alinako abaana era nti aludde ng’ayagala okutwala ekibanja kye kyokka nga kitaawe kati omugenzi ye yakigula.\nBano bamaze ebbanga nga bakaayanira ettaka lino nga Kasiime ye nnannyini ttaka ate nga ye Hussein ali ku kibanja agamba nti tayinza kukkiriza kugobwa nga taliyiriddwa, Kasiime ky’atakkaanya nakyo.\nEttaka eribakaayanya liwerako yiika ttaano. Hussein yagambye nti yabadde agenze kulima mu kibanja wabula Kasiime bw’amulengedde n’amuwendulira abakozi be ne bamukuba ekitabudde abatuuze n’abazadde ne baagala okwokya essomero nga beekalakaasa.\nEmbeera bwe yatabuse, Kasiime ne yeesibira mu ofi isi n’akubira poliisi y’e Matugga n’ejja okugumbulula abatuuze.\nAbapoliisi baasoose kwogera n’abatuuze okubakkakkanya kyokka bwe beeremye kwe kukuba amasasi mu bbanga ne ttiyaggaasi ne babuna emiwabo.\nHussein agamba nti Kasiime bwe yamuyita okuteesa, yali ayagala ave mu kibanja nga tasasuddwa.\nKasiime yagambye nti ettaka lirye era alina ekyapa ate nga Hussein talina kiwandiiko kyonna kiraga bwe yafuna ekibanja.\nAtwala poliisi y’e Matugga, ASP Bright Steven Kirya yasabye abazadde okubeera abakkakkamu nga bakuuma eddembe


Bukedde Online - Obubonero bwawuddemu aba mmotoka\nObubonero bwawuddemu aba mmotoka\nSsebuguzi asaliddwaako obubonero\nSuzan Muwonge ajaguzza okuwangula NRC 2018...\nBy Nicholas Kalyango\nAbakungu ba mmotoka beeyawuddemu olw'obubonero obwaggyiddwa Ronald Ssebuguzi n'abavuzi abalala\nRonald Ssebuguzi (ku ddyo) ne Leon Ssenyange amusomea maapu\nNG’AVABUZI ba mmotoka beetegekera empaka eziggalawo kalenda y’omwaka guno, abakungu b’ekibiina ekitwala omuzannyo guno mu ggwanga ekya FMU, beetemyemu ku bubonero obwaggyiddwa ku Ronald Ssebuguzi n’abalala.\nOmugatte, abavuzi 16 be baakoseddwa ensalawo ya FMU wiiki ewedde, ekyaviirako ebifo by’engule y’eggwanga okukyuka, nga kati abaali basuubira okugiwangula essuubi lyakendedde, sso ng'abalala lyagwerawo ddala.\nDusman Okee, pulezidenti wa FMU\nAbavuzi abaggyiddwaako obubonero balangibwa kunyomoola tteeka lya FIA, ekibiina ekitwala omuzannyo guno mu nsi yonna, ery’okuvuga ne batakozesa ttanka empya ekika kya 'FT3 Safety Fuel Tanks'.\nErnest Zziwa, omumyuka wa ssaabawandisi wa FMU, yagambye nti ebyafulumiziddwa pulezindenti waabwe, Dusman Okee, si bye byasaliddwawo akakiiko k’oku ntikko (Management committee)\nErnest Zziwa, omumyuka wa ssaabawandiis wa FMu\nOkee mu bbaluwa yategezza nti; Abavuzi abaabadde batagwanira bubonero twabubaggyeeko nga tuyita mu kawaayiro 7.1.1 akafuga okuvuganya ku ngule y'eggwanga n’akawaayiro nnamba 2.4 aka ssemateeka wa FMU.\nKyokka Zziwa yagambye nti; tetulina buyinza busalawo era ne pulezidenti tabulina, kuba tulina okusooka okuyita abalala abakola akakiiko akaddukanya ekibiina kino (Executive Committee), Zziwa bwe yannyonnyodde.\nNRC bw'eyimiridde kati\nRonald Sebuguzi 300\nHassan Alwi 210\nBwe babadde bayimiridde ng’obubonero tebunnasalwako\nRonald Sebuguzi 340\nHassan Alwi 230\nCapt. Mike Mukula akomyewo mu mmotoka z'empaka\nKCCA efukamizza Express\nAbavuzi 50 beeswanta mpaka za 'Pearl of Africa'


Bukedde Online - Owa Poliisi akwatiddwa n'essimu ya Felix Kaweesi\nABA ISO ne CMI ababuuliriza ku kutemula Andrew Felix Kaweesi bongedde okuzuula obujulizi obulaga nti olukwe lwalimu abaserikale ba poliisi. Bwe baamala okutemula Kaweesi badduka n’essimu ye ne batambula nayo okuva e Kulambiro we baamuttira ne bayita e Kisaasi ne beeyongerayo e Kyanja okutuuka e Kitetikka ku lw’e Gayaaza we bookera embuzi.\nBwe baatuuka ku lw’e Gayaaza ne bavuga nga boolekedde Kampala okutuuka e Kanyanya ne bakwata ekkubo erigenda ku Bahai e Kikaaya okutuuka ku nkulungo ya Kisaasi - Bukoto. Wano we baava ne bakkirira e Kisaasi ne beeyongerayo e Kulambiro we battira omugenzi ne bazzaawo essimu ye.\nKirowoozebwa nti kino baakikola okubuzaabuza enfa ya Kaweesi kyokka beerabira okuggyako essimu n’esigala ng’ekwatibwa emirongooti yonna gye baayita. Aba ISO bagamba nti kino kyongera okulaga ng’abaserikale baali mu butemu kubanga baatwala essimu y’omugenzi kyokka ne bakomawo nayo we baamuttira nga tebalina kye batidde. Kaweesi yatemulwa March 17, 2017 e Kulambiro.\nYattibwa ne ddereeva we Godrey Mambewa n’omukuumi Kenneth Erau. Bambega baazudde ng’abatemu okuva we battira Kaweesi baatambulira ku pikipiki okutuuka e Kisaasi awaali wasimbye loole enzigule emabega (box body) mwe baayingiza pikipiki olwo loole n’egenda ng’erimu abatemu ne pikipiki n’emmundu ssatu ezaali ez’abagenzi.\nKyokka emmotoka bwe yatuuka mu kkubo, abamu ku batemu ne bavaamu ne balinnya akamotoka ka poliisi ennawunyi ne bavuga okuddayo we battidde Kaweesi ng’olwo bali mu kiti kyabwe eky’abaserikale nga bali mu mmotoka za poliisi entongole.\nEssimu ya Kaweesi oluvannyuma yasangibwa n’omu ku boofi isa ba poliisi mu kiseera kino abuulirizibwako ku bigambibwa nti yali mu lukwe lw’okutemula Kaweesi. Kyokka lipoota eyasooka okufuluma yalaga ng’abatemu essimu baali tebagitutte. Wabula oluvannyuma lw’essimu okussibwa mu kyuma ekisoma emirongooti gy’amasimu eraga ng’essimu yali Kulambiro ku ssaawa 3:00 ez’enkya Kaweesi kwe yattirwa.\nEmirongooti giraga obudde obwenjawulo okuva ku ssaawa ezo n’ebifo essimu eyo mwe yayita kyokka zaagenda okuwera essaawa nga 4:00 ez’enkya ng’ezzeeyo mu kifo kyennyini awattirwa Kaweesi. Bambega balowooza nti abatemu kino baakikola kubuzaabuza oba ng’essimu baali basazeewo okugibuza kyokka ne bakizuula ng’eyinza okubaleetera ebizibu ssinga wabaawo abakubira omugenzi oba ssinga wabaawo abagirondoola.\nKye baava bagizza we baamuttira ereme okukozesebwa ng’obujulizi. Bambega okutuuka ku bino baasooka kukwata muserikale Abel Kitagenda agambibwa nti yeenyigira butereevu mu butemu. Ekyaddirira kukwata baserikale abalala okuli, Martin Kimbowa, Moses Kasibante, Herbert Muhangi eyali akulira Flying Squad, Col. Ndahura Atwoki eyali akulira ekitongole kya poliisi ekikessi. Okuva Kaweesi bwe yattibwa poliisi n’ebitongole byatandika omulimu gw’okunoonyereza ku ttemu lino.\nMininsitule y'ebyettaka esse omukago ne Buganda Land Board


Bukedde Online - Nambooze alaze amabwa agasimye\nNambooze ne bba Henry Bakireke\nBETTY Nambooze Bakireke alaze amabwa ana agamuli obubi. Amabwa gonna gasimye. Alina ebbwa eddene mu mugongo, eddala liri ku vviivi. Amagulu gombi galina amabwa okumpi n’obukongovvule. Agamba nti ali mu bulumi. Okufuna otulo oba okusobola okuwummula basooka kumukuba mpiso ezikkakkanya obulumi.\nAlina ekipiira ekyassiddwa mu kagaali k’atuulamu akabeera mu swiiki y’amasannyalaze ng’ekipiira kye kimuyamba okumyweza omugongo. Akagaali kassiddwaamu obuuma obukwata amagulu okuyambako okunyweza ebinywa oluvannyuma lw’okumulongoosa evviivi. Omusawo tamuva kumpi okumuyambako okumukuba empiso n’okumukyusa. Yayogedde ne Bukedde eggulo mu maka ge e Mukono.\nNambooze yakomyewo ku Lwomukaaga okuva e Buyindi gy’abadde ajjanjabirwa. Nambooze yategeezezza nti amabwa gava ku misuwa gye egiri ewala. Bwe bamukuba empiso okuyisaamu eddagala, buli mpiso weeyita nga watana.\nEra alina okutya nti buli we baamukubye empiso wakyayinza okutana. Ebbanga ly’amaze nga mulwadde bamukubye empiso ezisoba mu 100 ate nga buli lunaku bamukuba empiso nnya buli lunaku okuva lwe yakomyewo.\nYagambye nti ekyongedde okumutiisa ge mateeka, abasawo ge bamutaddeko. “Sikkirizibwa kusitula kintu. Sikkirizibwa kutuula kiseera kiwanvu. Sisobola kutambula nga siyambiddwa. Sikkirizibwa kubeera wali bintu biwoggana. Mmotoka mwe ntambulira eteekwa okuvugibwa omuntu omwegendereza.\nEmmere nnina kulya ntono nnyo”, bwe yagambye. Bino yabyogedde akankana emimiro. N’agamba nti simanyi kinaddirira kubanga waliwo ebintu bye sikyaddayo kukola mu bulamu bwange bwonna. Sigenda kuddamu kufukamirira kubanga evviivi baalirongoosezza ne bateekamu ekituli okuliyamba okweweta.\nOmugongo nagwo gulimu ebyuma, bye nnina okubeera nabyo obulamu bwange bwonna. Sikyaddayo kweweta nnyo okugeza okusala enjala z’ebigere. Mu bufunze kati nfuuse mulema. Yagambye nti ali mu mbeera y’emu n’eyali omubaka wa Makindye East, Hussein Kyanjo eyassibwako baatule gy’ayogererako.\nEra nnayogedde ne Kyanjo tutandikewo kaweefube w’okusomesa abantu naddala abooludda oluvuganya banguwe okwetangira obulwadde buno n’okwegatta okulwanirira obufuzi bw’amateeka mu Uganda. Kyokka wadde mulwadde, yeeyamye obutawummuza mulimu gwa kuweereza balonzi ba Mukono Munisipaali.\nAjja kubaweerereza awo ku ndiri. Ku ndiri kwe yasinzidde n’abaga ekiwandiiko eri Sipiika wa Palamenti ng’awakanya okugoba n’okutulugunya abalonzi be abaasenguddwa ku kifuba mu kibuga Mukono.\nAbantu bange baafiiriddwa emmaali, obuduuka mwe bakolera bwasendeddwa, bonna bali mu maziga. N’agamba nti ekiwandiiko akitisse mubaka munne Moses Kasibante (Lubaga North) okukitwala ewa Sipiika.\nMu myezi esatu egijja, ajja kuddayo mu Buyindi baddemu okumukebera era tamanyi oba w’anaddirayo aliba ateredde. Nambooze abadde mu ddwaaliro lya Manipal Spine Hospital e Buyindi.\nKu ludda lw’ebyobufuzi musanyufu okulondebwa abooludda oluvuganya okukiikirira Uganda mu Palamenti y’amawanga agaali amatwale ga Bungereza. Yalondeddwa mu nkyukakyuka ezaakoleddwa aba FDC ng’ekibiina ekisinga ababaka booludda oluvuganya mu palamenti.\nMumbere ne banne basindikiddwa mu kkooti Enkulu okuwerennemba n'emisango 46


Bukedde Online - Abaana b’omuyimbi Paul Kafeero baagala kuziikula kitaabwe\nAbaana b’omuyimbi Paul Kafeero baagala kuziikula kitaabwe\nEkyeyo mu Buwalabu: Obukodyo obukozessewebwa...\nBukedde alondodde engeri abasibe b’e Luzira...\nABAANA b’omuyimbi Paul Kafeero bateekateeka kuziikula kitaabwe aggyibweko obutaffaali abaana bonna bakeberebwe kimalewo obutakkaanya nga waliwo abalumiriza bannaabwe obutazaalibwa muyimbi ono.\nAbaana ba Kafeero nga bali ku nnyumba yaabwe eyatundid\nObuzibu bwavudde ku baana b’omugenzi abamu okutunda ennyumba ya kitaabwe ey’e Kajjansi ku luguudo lw’e Ntebe abamu kye batakkiriza ekyawalirizza abakkaanyizza nakyo okulangira abaakiwakanya nga bwe batali baana ba Kafeero ne basalawo bakeberebwe omusaayi (DNA).\nAbaana abaakulembeddwa Martin Kafeero eyategeezezza nti ye musika, Mark Kafeero ne Tonny Kafeero balumiriza bakulu baabwe okuli; Simon Peter Kafeero, Swazinigga Kafeero, Kafeero Dube ne Nagawa okutunda ennyumba ya kitaabwe nga tebasoose kukkaanya nabo.\nAbasatu bano baasangiddwa mu maka ga Kafeero e Kajjansi ne bategeezezza nti bannaabwe beekobaana n’abakuza, bamaama baabwe n’abakulu abalala ne bateesa okutunda ennyumba bagabane ssente kyokka bo (abasatu) bwe baagaana okukkaanya nabo ne basalawo babatwale bakebwerebwe omusaayi nga babalumiriza nti Kafeero si y’abazaala.\nAbasatu baagaana okukeberebwa nga bagamba nti abaali baagala okutunda, baalina ekkobaane n’abagenda okubakebera bakyuse ebinaavaamu.\nKyokka abakkiriza okukebera ebyavaamu byalaga nti ku baana 15 Kafeero be yaleka abaana bana bokka nga be bakkiriza okutunda ennyumba.\nAbasatu abaagaana okukeberebwa bagamba nti kikafuuwe okutwala ennyumba yaabwe we baakulira mu lukujjukujju nga eyeeyita omusika si ye yalondebwa. Martin Kafeero yategeezezza nti, Simon Kafeero olwamala okufuna ssente obukadde 80 ku 150 bwe bakkaanya n’abaguzi, yabulawo nga kati bateebereza ali South Afrika, Kenya oba Canada.\nMartin Kafeero agamba nti ye musika omutuufu nti jjajjaawe, Nanganga eyali taata wa Kafeero mu kwabya olumbe gwe yalaga ne bamusumikira wadde kitaaabwe teyaleka kiraamo.\nEngeri gye baakeberebwa Abooluganda bano baakeberebwa ng’abafaanagana omusaayi be batwala okubeera abooluganda.\nAbaalina omusaayi ogw’enjawulo be bagamba nti si baana ba Kafeero. Kino abaana kwe basinziira okusaba baziikule kitaabwe bamuggyeko obutaffaali babakebere bazuule ekituufu.\nEnnyumba eno eya maka, eri mu kikomera, eriko n’ennyumba z’emizigo emirala mukaaga egy’abapangisa n’emizigo gy’amaduuka emirala etaano ate w’eri kumpi nnyo ne tawuni y’e Kajjansi.\nKu nnyumba eno, waasangiddwaawo omusajja Bilal Mukiibi eyagambye nti y’omu ku baagula ennyumba eno.\nYagambye nti abaana baagenda okubagyako omusaayi nga baagala balabe oba be bagenda okugulako batuufu lwakuba abamu baagaana.\nNti omu ku baana (Martin) yagaana okumuggyako omusaayi ate era y’akulembedde abakaayana nti ye Mukiibi ne banne baagula mpewo.\nKyokka yagambye nti talina buzibu na baana abo kasita banakkiriza okubagyako omusaayi buli gw’anaalaba nga mutuufu wa Kafeero, bajja kukolagana naye ku by’ennyumba ezo.\nYagaanyi okwogera ssente ze baagulawo wabula n’agamba nti baaguzeewo mwaka guno oluvannyuma lw’okulaba nga babbulooka balanga ennyumba eno ne bagigula.\nPrince Job Paul Kafeero,\nAgobye nnyazaala mu nju atunde ekibanja\nAkakiiko kakunyizza Kiconco ku ttaka ly’e Lusanja


Bukedde Online - Nnamwandu alinnye eggere mu kwabya olumbe bamulekwa ne babun emiwabo\nAbemmundu bazzeemu okulumba Katikkiro Rugunda...\nMuseveni ayogedde ku musujja gw'esiri n'awa...\nAbamu ku bantu abadde batandise okwetala n'okuwata emmere y'olumbe nnamwandu b'afubutudde mu maka ge ng'akozea obuyinza obumuweereddwa poliisi\nNNAMWANDU alinnye eggere mu kwabya olumbe lwa bba bamulekwa n'abekika ababadde bakedde okwesomba okujja mu lumbe bonna babtutte tebalinnya.\nBino by'abaddewo ku Lwokutaano lwa wiiki ewedde Mildred Tibinderana Namwandu wa Ying Vicent Kizito owe Kawuku –Bugiri ku lwe Ntebe owempeta bwe yalabye ku baana n’aboluganda lw’omugenzi nga beeyiwa mu maka ge okutegekeramu olumbe n’adduka mu kkooti ekola ku nsonga z’amaka e Makindye gye yaggye ekiragiro ekiyimiriza olumbe.\nYakomyewo ne poliisi okuva e Ntebe n’e Kisubi olwo abaana n’aboluganda abaabadde mu ntegeka z’olumbe ne babuna emiwabo.\nsemaka gwe babadde bazze okwabiza olumbe Ssemaka gwe babadde bazze okwabiza olumbe\nAbamu ku baana n’aboluganda lwa Kizito abaalemeddewo poliisi yabakutte ne ne baggulwako ogw’okusalimbira mu maka agatali gaabwe kyokka bano oluvnnyuma baayimbuddwa.\nOmugenzi Kizito yafira mu kabenje ka mmotoka mu December 2014 e Bwebajja ku lwe Ntebe n’aleka abakyala bana ne bamulekwa 11.Kyokka okuva olwo abaana bazze bagugulana ne Nnyabwe ono azaala baganda baabwe ababiri okuli Siria Namutebi ne Brian Mubiru.\nMulekwa Franci Mutebi abadde akulira enkiiko z’olumbe, yategeezezza nti guno mulundi gwa kusatu nga nnyaabwe abalemesa okwabya olumbe lwa kitaabwe nga akibassaako nti ekigendererwa kyabwe kumusuuza bya bugagga byeyakola ne bba .\nAmaka g'omugenzi abaanamwebabadde bazze okwabiza olumbe\nEbimu ku by'obugagga by’omugenzi mulimu amayumba agapangisibwa mu bitundu ebyenjawulo nga Naggulu,Ntinda,Kisaasi,Bukoto,Bunono Ntebe ne byapa bye ttaka.\nNamwandu Tebendirana bweyatuukiriddwa yategeezezza nti tagaana ba luganda lwa bba kwabya lumbe lwa Kizito wabula ky’atakkiriza kwekukwabiza olumbe luno mu maka ge.\nYagambye nti abantu bano baagala kwezza bintu bya bba. Yagambye nti Kizito bweyafa ab’oluganda n’abekika ne bekobaana okwezza emmaali y’omugenzi nga batauka n’okujingirira ekiraamo.\nAbaana n’aboluganda bwe baalemeseddwa okwabya olumbe baagenze ewa ssenga waabwe Christine Ndagire e Kyengera –Mugongo gye bakumye olumbe .


Olubereberye 17 Endagaano Enkadde nʼEndagaano Empya (LCB)\n17 Ibulaamu bwe yaweza emyaka kyenda mu mwenda, Mukama n’amulabikira, n’amugamba nti, “Ndi Katonda Ayinzabyonna, tambulira mu maaso gange obe nga toliiko kya kunenyezebwa. 2 Ndikola endagaano yange naawe era ndikwaliza ddala nnyo.”\n3 Awo Ibulaamu n’avuunama; Katonda n’amugamba nti, 4 “Laba, ndikola naawe endagaano, era onoobeeranga kitaawe w’amawanga mangi. 5 Erinnya lyo tokyayitibwa Ibulaamu, wabula onooyitibwanga Ibulayimu, kubanga nkufudde kitaawe w’amawanga mangi. 6 Ndikwaza nnyo nnyini; era ndikufuula amawanga, ne bakabaka baliva mu ggwe. 7 Era ndituukiriza endagaano yange naawe, n’ezzadde lyo mbeere Katonda wo era Katonda w’ezzadde lyo eririddawo. Endagaano eno teriggwaawo emirembe n’emirembe. 8 Era ndikuwa ggwe n’ezzadde lyo eririddawo ensi mw’obadde omusenze, ensi yonna eya Kanani, okuba eyiyo emirembe gyonna; era ndiba Katonda waabwe.”\n9 Awo Katonda n’agamba Ibulayimu nti, “Ggwe ky’olina okukola kwe kukwata endagaano yange, ggwe n’ezzadde lyo eririddawo emirembe gyabwe gyonna. 10 Eno y’endagaano yange naawe n’ezzadde lyo eririddawo, gy’onookuumanga: Buli musajja mu mmwe anaakomolebwanga. 11 Munaakomolebwanga ekikuta eky’omubiri gwammwe, ekyo kibeere akabonero ak’endagaano yange naawe. 12 Buli mwana owoobulenzi anaawezanga ennaku omunaana ez’obukulu mu mmwe mu mirembe gyammwe gyonna anaakomolebwanga, 13 oyo azaaliddwa mu nnyumba yo oba gw’oguze n’ensimbi zo okuva ku munnaggwanga anaakomolebwanga. Endagaano yange eteriggwaawo eneebanga mu mubiri gwo. 14 Omwana owoobulenzi yenna atali mukomole, atakomolebbwa kikuta kya mubiri gwe, taabalibwenga mu bantu be, aba amenye endagaano yange.”\n15 Katonda n’agamba Ibulayimu nti, “Era Salaayi mukazi wo, tokyamuyita Salaayi, erinnya lye linaabanga Saala. 16 Ndimuwa omukisa, era ndikuwa omwana owoobulenzi mu ye. Ndimuwa omukisa, alibeera jjajja w’amawanga, bakabaka baamawanga baliva mu ye.”\n17 Awo Ibulayimu n’avuunama n’aseka, n’agamba munda ye nti, “Omwana alizaalirwa oyo eyaakamala emyaka ekikumi? Saala ow’emyaka ekyenda alizaala omwana?” 18 Ibulayimu n’agamba Katonda nti, “Isimayiri abeerenga mulamu mu maaso go!”\n19 Katonda n’amugamba nti, “Nedda, naye Saala mukazi wo alikuzaalira omwana owoobulenzi, olimutuuma erinnya Isaaka. Ndinyweza endagaano yange naye okuba endagaano etaliggwaawo ku zadde lye eririddawo. 20 Ku Isimayiri nkuwulidde: Laba, ndimuwa omukisa, alyeyongera, ndimwaliza ddala nnyo, aliba jjajja w’abalangira kkumi na babiri, era ndimufuula eggwanga ery’amaanyi. 21 Kyokka ndinyweza endagaano yange ne Isaaka, Saala gw’alikuzaalira mu kiseera nga kino omwaka ogujja.” 22 Katonda bwe yamala okwogera naye, Ibulayimu n’ava we yali.\n23 Awo Ibulayimu n’atwala Isimayiri mutabani we n’abaddu bonna abaazaalirwa mu nnyumba ye n’abo abaagulibwa n’ensimbi ze, buli musajja yenna mu nnyumba ya Ibulayimu n’akomolwa buli omu ekikuta ky’omubiri gwe ku lunaku olwo lwennyini, nga Katonda bwe yamugamba. 24 Ibulayimu yali aweza emyaka kyenda mu mwenda bwe yakomolebwa ekikuta ky’omubiri gwe. 25 Ne Isimayiri mutabani we yali wa myaka kkumi n’esatu bwe yakomolebwa ekikuta ky’omubiri gwe. 26 Ku lunaku olwo lwennyini Ibulayimu ne mutabani we Isimayiri lwe baakomolebwa. 27 N’abasajja bonna mu nnyumba y’abo abazaalirwamu n’abo abaagulibwa n’ensimbi ze okuva eri munnaggwanga, baakomolebwa wamu naye.


Bukedde Online - Munnakibuga omuyaaye\nOluggi lwâ€™oteeka mu nju lulaga â€˜kiraasi yoâ€™\nEbintu 15 ebiyamba okusala emyaka\nAdded 21st January 2011\nTulina okugwako sayidi zâ€™e Mukono nâ€™e Kakiri ku mabbeesi mwana abayaaye babeere sitede okusapulaayinga masitooko gonna tugakwatemu eddene. Wabula simanyi oba chali oli Kayola akulira ekikoosi oba yavudde mu bishiiti kubanga bu Popi bwamujiimba wiiki eri nga bulyawo ba kamenyo abakoona abatuuze o\nTulina okugwako sayidi zâ€™e Mukono nâ€™e Kakiri ku mabbeesi mwana abayaaye babeere sitede okusapulaayinga masitooko gonna tugakwatemu eddene. Wabula simanyi oba chali oli Kayola akulira ekikoosi oba yavudde mu bishiiti kubanga bu Popi bwamujiimba wiiki eri nga bulyawo ba kamenyo abakoona abatuuze obubbadi nâ€™obutayimbwa nga bwâ€™okitegeera mwana.\nWiiki ejja mbadde bboyi ntandise okugikubagana naye nnawulidde mbu jama, kazende Musabba agenda kutandika okulookeera obululu mu malaare mu site ne ku nniya ate nga twali twapanga dda okubayiiya.\nOmanyi eryo li kkampu lye lisinga okubaamu omutete ate ngâ€™abajama bangi okuyiiya kubanga bataawa ababbisanya mwana babali ku ttaya. Wabula ennaku zino ntandise okukubagana kubanga bu Popi ennaku zino ndaba buli bbooji mu site simanyi mupango gwe buliko mwana.\nFfe ababeera mu kuyiiya tayimu yonna mwana bwe weeziga bu chali modulo eyo tolema kukubagana kubanga tomanya mipango gye buliko ate ogenda okulaba nga bwesiteeginze mu buli kkava.\nEkisinga okunkubaganya mwana bulabika bugenda kulyawo akakoosi ka Kibooko Sikwadi ke tubadde tupanga okuyiyizaamu tayimu yâ€™akalulu. Waliwo luteeni mu kakoosi ako chali waffe mwana twali twamutemera dda okutupangira naye ennaku zino ali mu kwezigaaziga ate ennaku ziggwayo.\nWiiki eno mwana tutandike okumuwenja kubanga ayinza okutandika okutuwanvuya nâ€™atukubirayo. Twegweko edda bboyi naye bwe wabaawo ekibwatuka onnegulako fiiti nga bulijjo nange ne nzigayo fiizi za ba tooto.


Bukedde Online - MUTEESA II: Olwamuyingiza mu byobufuzi ebizibu bya Buganda ne bisajjuka\nLwaki aba NEMA basirise ng'olutobazzi lwa Kattabazungu abagagga balusalamu poloti?\nTEWALI kubuusabuusa nti ensibuko y’ebizibu bya Buganda ku mulembe guno yava ku kuba nti Kabaka yayingizibwa mu byobufuzi.\nKABAKA Ronald Muwenda Mutebi II Mulangira wa Ssekabaka Sir Edward Muteesa II. Ng’ebula ennaku 62 okutuuka ku matikkira ga Ssaabasajja ag’omulundi ogwa 20 aganaabaawo nga July 31, 2013, DICKSON KULUMBA alaze engeri Ssekabaka Sir Edward Muteesa II gye yayingizibwamu mu byobufuzi ekyavaako ebizibu buya Uganda n’okutuusa kati.\nKigambibwa nti mu 1963, Ssekabaka Sir Edward Muteesa II bwe yakkiriza okubeera Pulezidenti wa Uganda, kyasanyusa nnyo Katikkiro Milton Obote n’agamban nti, ‘Oyo mmumaze!’\nKanaaluzaala yava ku kuba nti abaami ba Ssekabaka Muteesa II beekolamu ekibiina ky'ebyobufuzi ne bakituuma Kabaka Yekka ( KY). KY kino kye kyakola omukago ne UPC eyali ekulemberwa Obote ne batuusa eggwanga ku kwefuga.\nKY kyatandikibwawo ku musingi gw'abantu abaali bakkiriza nti Kabaka yekka gwe mutwe gw'obukulembeze mu Buganda ne Uganda.\nBaatandika kaweefube okubunyisa n'okunnyikiza kye baayita omwoyo gwa Buganda ogutafa.\nOmulangira Ronald Muwenda Mutebi ng’aliko by’awandiika.\nMu ngeri eyo ne baawula ekibiina kya KY ku bibiina ebirala eby'abantu baabulijjo.\nBano baatandikawo ekibiina era ne bamatiza abantu nti Uganda yaakufugibwa Kabaka nga bwe kyali okuva ku bajjajja ffe.\nOkusinziira ku kitabo Ebyafaayo n’Ebifa mu Buganda ekya Gordon Wavamunno, abayima ba KY baasomesanga ebyafaayo by'Obwakabaka bwa Buganda ne balowoozesa abantu nti Kabaka y’abatumye.\nEkigambo ekyasembangayo kyali nti, okusobola okuleka Kabaka waggulu, ekkubo lyali limu kujjukira nga wabaddewo okulonda Olukiiko olukulu olwa Buganda, Omuganda asaanye okulonda oyo yekka alina ebisaanyizo.\nOkuva mu 1953, Buganda yali yeetongodde mu bintu bingi. Muteesa II bwe yawang’anguzibwa mu mwaka guno, wadde Buganda yasigala ekungubaga, kyayanguyaako\namaanyi g‘okusaba obwetwaze.\nMukulu we, Omumbejja Zalwango yafa olw'ensisi. Ng’eno Abaganda bwe balwana buli\nomu mu ngeri ye, abalala baatondawo ebibiina byobufuzi nga ekya UNC ekyali kikulemberwa Ignatius Kangavve Musaazi.\nAbataakwatagana na Musaazi baatondawo DP mu 1954 ate abalala ne batondawo UPU.\nSsekabaka Sir Edward Muteesa II ne Nnaabagereka Damalie.\nOkulondebwa kwa Micheal Kintu ku bwakatikkiro 1956 kwakyusa ebintu bingi. Kwaleetera\nne Kabaka okuyingira obutereevu mu byobufuzi.\nKintu yawandiikira Abangereza ng’abategeeza nga Buganda bwe yali yeetaga obwetwaze bwayo.\nEra nabo ne bamuddamu nti obwetwaze tebaali beetegefu kubuwa Buganda yokka wabula\neri Uganda yonna ng’ekiseera kituuse!\nMu kitabo Ennono n’Enkulaakulana ekya Tarsis Nsobya, agamba nti Katikkiro Kintu, olutabaalo yalulumba n’endowooza nti Buganda bw’eweebwa obwetwaze ne yeefuga, yali esobola okuteesa ne balirwana baayo abaali mu kipooli ky’Omuzungu ne bakola eggwanga erinaatambulira ku nfuga ya Federo.\nSir Edward Muteesa mu Lubiri lwe e Mengo.\nKatikkiro Kintu yateesa nti endagaano Buganda gye yasooka okukola n’Abangereza mu 1893\nyali wakati wa Ssekabaka Mwanga II, Abaganda n’Abangereza, ebitundu ebirala tebyagiriimu. Kyokka ekyo Abangereza tebaakiddamu.\nMu kulonda kwa 1958, UNC yeegatta ne UPU ne bakola Uganda Peoples’ Congress ( UPC), ate mu 1960 Jolly Joe Kiwanuka n’akunga banne ne basuula Musaazi mu lukiiko olwali e Mbale ne balonda Obote.\nMu kulonda kwa 1961, abantu abasinga mu Buganda baagaanibwa Olukiiko lw’e Mmengo okwetabamu okutuusa ng’ensonga y’ekifo kya Kabaka mu nsi ey’awamu ( Uganda) kimaze okulung’amizibwa.\nKyokka ekyo tekyalobera kulonda kubaawo, era byaggwa Ben Kiwanuka owa DP y’ali ku ntikko era n’alondebwa okuba Chief Minister.\nEndowooza ya Ben Kiwanuka n’ekibiina kye yali yabutateeka Kabaka wa Buganda mu byabufuzi mu ngeri yonna kubanga ye ky’ekitikkiro ekirina okugatta Abaganda bonna.\nOmumbejja Dorothy Nassolo ne jjajjaawe Ssekiboobo Ham Mukasa.\nKatikkiro Kintu n’Olukiiko baalonda akakiiko ka Buganda Constitution Committee okwali bano Katikkiro Kintu, A. D. Lubowa, Amos K. Sempa, Walugembe, Dr. Muwazzi, Dr. Lumu ne Leonard Basudde.\nSsekabaka Muteesa II yaleka abaana awamu 17 naye ng’eddaame lye lyalaga abaana mwenda kubanga yalikola mu 1956, ate nga waliwo abaddako.\nBano be baana ba Muteesa II.\n1. Dorothy Namukaabya Kabonesa Nassolo\n2. Sarah Nandawula Kagere\n3. Agnes Christine Nabaloga.\n4. Alice Zalwango Mpologoma\n5. Robert Kimera Masamba Kiweewa\n6. David Golooba\n7. Ronald Muwenda Mutebi\n8. Micheal Ndawula\n9. Mukarukidi Dina Kigga\n10. Patrick Nakibinge\n11. Herbert Kagulu Kateregga\n12. Diana Balizzakiwa Muggale Teyeggala\n13. Richard Bamweyana Walugembe\n14. Jane Muchwa Mpologoma\n15. Yusuf Ssuuna\n16. Gertrude Nabanaakulya\n17. David Wasajja\nOwoomerwa ‘shisha’ naye weeyitira kookolo’\nPoliisi ebakutte batunda ettaka eritali lyabwe